ভূমিকম্পের শিক্ষা - Way To Jannah\nHome » ভূমিকম্পের শিক্ষা\nরচনায়: সাবির আলী\nপ্রত্যেক প্রাকৃতিক দুর্যোগ আল্লাহর পক্ষ থেকে আসে। বন্যা, খরা, ভূমিকম্প এমনকি মহামারীও এই তালিকায় সামিল। আল্লাহর পক্ষ থেকে আসে মূলত দু’টি কারণে।\nএক. পাপাচারের প্রত্যক্ষ শাস্তি হিসাবে,\nদুই. মানুষকে পরীক্ষা করার উপায় হিসাবে।\nদু’টি কারণই একে অপরের সাথে ওতপ্রোতভাবে জড়িত। যেমন, সহীহ হাদীসে এসেছে যে, যখন কোন এলাকায় পাপের শাস্তি হিসাবে আল্লাহর গযব নেমে আসে, সেখানকার ভালোমানুষগুলিও সেই গযবের আওতায় পড়ে। এখন প্রশ্ন হতে পারে, ভালোমানুষরা কেন, গযবের শিকার হবেন। জবাব হচ্ছে, ভালো মানুষদের জন্য দুর্যোগটি পাপের শাস্তি নয়, বরং পরীক্ষার অংশ।\nআমরা জন্ম ও মৃত্যু তৈরী করেছি যাতে করে পরীক্ষা করতে পারি তোমাদের মধ্যে কে আমলে সবচাইতে উত্তম (সুরা মুলক, আয়াত নং-২)।\nএছাড়া আল্লাহ বলেন,\nআমরা তোমাদের পরীক্ষা করব ভয় দ্বারা, ক্ষুধা দ্বারা, জান ও মালের ক্ষয়ক্ষতি দ্বারা (সুরা বাকারাহ, আয়াত-১৫৫)।\nসুতরাং, নিঃসন্দেহে ভূমিকম্প এই সমস্ত পরীক্ষাদির অন্তর্ভুক্ত। তবে অন্যান্য প্রাকৃতিক দুর্যোগের চাইতে ভূমিকম্পের একটি স্বতন্ত্র বৈশিষ্ট্য আছে। আর তা হল, এর সাথে কিয়ামতের যোগাযোগ রয়েছে। কিয়ামতের অসংখ্য ছোট আলামত সমূহ রয়েছে, যা ইতিমধ্যেই সংঘটিত। ঘন ঘন ভূমিকম্প সেই ছোট আলামত সমূহের অন্যতম। কিয়ামতের একটি বড় আলামত হচ্ছে, বড় বড় তিনটি ভূমিধ্বস, যা এখনও অসংঘটিত। সবচাইতে উল্লেখযোগ্য বৈশিষ্ট্য হচ্ছে, কিয়ামত শুরুই হবে ভূমিকম্প দিয়ে, যেমনটি আল্লাহ সুরা যিলযালে উল্লেখ করেছেন। তাই ভূমিকম্পের নিঃসন্দেহে অন্যান্য দুর্যোগের চাইতে বিশেষত্ব রয়েছে। সেজন্যই হইতো দেখাযায়, অন্যান্য দুর্যোগে মানুষ যতটা ভীত ও সন্ত্রস্ত হয়, ভূমিকম্পে তার চাইতে বেশি আতঙ্কিত হয়ে পড়ে। ১০০ কিলোমিটার বেগে ঝড় এলেও দেখবেন, মানুষ তবুও থীতু হয়ে বসে থাকে, কিন্তু ভূমিকম্পে সামান্য টেবিল নড়লেই ঘর থেকে বেরিয়ে পড়ে।\nমানুষ তার ইচ্ছার স্বাধীনতার কারণে আল্লাহর আইনের বিরোধিতা করে সত্য, কিন্তু নিজের অজান্তেই যে তারা মহান আল্লাহর নিকটে তাদের অসহায়ত্ব তুলে ধরে, তার সবচেয়ে বড় প্রমাণ বোধহয় এটিই। এবারে শুরুর কথায় ফিরে আসি। বলছিলাম, আল্লাহ আমাদের ভূমিকম্পের মাধ্যমে হয় আযাবের স্বাদ আস্বাদন করান অথবা পরীক্ষা নেন। কিন্তু এই আযাব বা পরীক্ষার মধ্যে তিনি আসলে কি বোঝাতে চান? আসলে কিন্তু তিনি আমাদের শিক্ষা দিতে চান। শিক্ষা ঐ সমস্ত আত্মরম্ভী মানুষের জন্য যারা আজও আদ জাতির মত ‘আমাদের চাইতে শক্তিশালী আর কে আছে?’ অথবা ফিরাউনের মত ‘আনা রাব্বুকুমুল আলা’ জাতীয় অহংকারী উক্তির উপরে ভর দিয়ে দুনিয়ায় কতৃত্ব ফলাতে সচেষ্ট। শিক্ষা ঐ সমস্ত নিরেট মূর্খদের জন্য যারা আজও আল্লাহর অস্তিত্বে অবিশ্বাস করে। শিক্ষা ঐ দাম্ভিক বিজ্ঞানীদের জন্য যাদের একফোঁটা অক্সিজেন তৈরীর ক্ষমতা নেয় অথচ আল্লাহর অস্তিত্বকে নস্যাৎ করার দুঃসাহস দেখায়। শিক্ষা ঐ মুশরিকদের জন্য যাদের ‘ক্ষমতাবান’ বিগ্রহরা আজ ধূলিধূসরিত। শিক্ষা ঐ মুনাফিকদের জন্য, যারা আল্লাহ ও মু’মিনদের উপহাসের পাত্র বানায়।\nআগামীকাল থেকে খাঁটি মুসলিম হওয়ার প্রতিশ্রুতি দেওয়া ঐ সমস্ত বংশীয় মুসলিমদের জন্য শিক্ষা। শিক্ষা ঐ যুবক ছেলেটির জন্য যে, সন্ধ্যের পরে ক্রিকেটের ব্যাট বল বা নগ্ন চিয়ার লিডারদের দেহ প্রদর্শনে মগ্ন থেকে আল্লাহর আরশের ছায়া থেকে বঞ্চিত হচ্ছে। ঐ কর্মচঞ্চল ছেলেটির জন্যই শিক্ষা যে, কাজকেই ধর্ম মনে করে দিব্যি আল্লাহর স্মরণ থেকে বিমুখ। ঐ তরুণ, ঐ রিটায়ারের কাছাকাছি পৌঁছে যাওয়া অথবা রিটায়ার্ড মানুষটির জন্যই শিক্ষা যে আজও হারাম দিয়ে (সুদ, ঘুষ ইত্যাদি) তার দেহ গঠন করে চলেছে। তার জন্যই রয়েছে শিক্ষা যে লোকসভা, পুরসভার ভোটে নিজের দলের পক্ষে অস্ত্র ধরতেও কুন্ঠিত হচ্ছেনা। শিক্ষা এটাই যে আজও সময় আছে।\nআল্লাহ স্মরণ করিয়ে দিলেন তাঁর ক্ষমতার মাত্রা। যে ক্ষমতার রাশের অধিকারী তিনি নিজেই। তাঁর কাছে কোন বিরোধীপক্ষ নেই। তিনিই হাইকোর্ট, তিনিই সুপ্রিমকোর্ট, তিনিই বিচারক। পালাবার পথ নেই। তাঁর নিকটেই অবশ্যম্ভাবী প্রত্যাবর্তন। কোন ধর্মঘট, কোন ধরনা কোন কাজে আসবে না। পরাক্রমশালী স্রষ্টা নেহাতই দয়ালু এবং করুণাময়, তাইতো তিনি সুযোগ দিচ্ছেন। সময় দিচ্ছেন তাওবা করার। তাঁর নিকটে আত্মসমর্পণ করার।\nআরেকবার আল্লাহ বুঝিয়ে দিচ্ছেন, নশ্বর এই পৃথিবীতে নশ্বর মানুষের অবিনশ্বরী মনোভাব মোটেই মানানসই নয়। তাই আসুন, সেদিন পৃথিবী আপনার আমার কৃতকর্ম সম্পর্কে কিছু বলে দেওয়ার আগেই (সুরা যিলযাল) আমরা আল্লাহর নিকটে ধরা দিই। আকুল ভাবে কাঁদি। চোখের পানিতে আমাদের গুনাহ ধুয়ে মুছে সাফ হয়ে যাক। তাওবা করি।যে আগামীকাল থেকে আমরা খাঁটি মুসলিম হওয়ার নিত্য প্রতিশ্রুতি দিই, আজ এই মুহূর্ত হয়ে উঠুক সেই আগামীকালের শুভক্ষণ। আল্লাহর দেওয়া সুযোগকে হাতছাড়া করার বোকামী যেন আমরা না করি। ঐ শুনুন আল্লাহর বাণী-\n“হে ঈমানদারগণ! তোমরা আত্মসমর্পণকারী (মুসলিম) না হয়ে মৃত্যুবরণ করো না” (সুরা আলে ইমরান, আয়াত নং-১০২)।\nযে রাসুল(সা) কে গালি দিলে আপনার রাতের ঘুম হারাম হয়ে যায়, তাঁর কথাটা ঐ শুনুন: “আল্লাহ্ এই নিদর্শনসমূহ কারও জন্ম বা মৃত্যু উপলক্ষে পাঠান না। তিনি এগুলো পাঠান তার বান্দাদের সন্ত্রস্ত করতে। তাই তোমরা যখন এরকম কিছু দেখো তখনই আল্লাহ্‌র স্মরণে, তার কাছে দু’আ করতে ও তার কাছে ক্ষমা চাইতে ছুটে যাও”। [বুখারী ও মুসলিম]\nearthquake earthquake and islam islamic lesson lessons from earthquake ইসলামী শিক্ষা ভুমিকম্প সতর্কবাণী ভূমিকম্প ভূমিকম্পের শিক্ষা


খালেদা জিয়াকে ডিভিশন দেয়া হয়নি : মওদুদ - রাজনীতি - observerbd.com\nPublished : Saturday, 10 February, 2018 at 10:13 PM Count : 154\nসাবেক প্রধানমন্ত্রী ও বিএনপি চেয়ারপারসন বেগম খালেদা জিয়াকে কারাগারে কোনো ডিভিশন দেয়া হয়নি। তাকে সাধারণ কয়েদি হিসেবে রাখা হয়েছে বলে জানিয়েছেন বিএনপির স্থায়ী কমিটির সদস্য ব্যারিস্টার মওদুদ আহমদ।\nতিনি আরো বলেন, খালেদা জিয়া সাবেক সংসদ সদস্য, সাবেক প্রধানমন্ত্রী এবং একটি দলের প্রধান। কিন্তু কোনো ডিভিশন দেয়া হয়নি। পরিচারিকা ফাতেমাকেও খালেদা জিয়ার সঙ্গে থাকার অনুমতি দেয়া হয়নি। এছাড়া সাবেক প্রধানমন্ত্রীকে অখাদ্য খেতে দেয়া হয়েছে বলেও অভিযোগ করেন তিনি।\nগত ৮ ফেব্রুয়ারি জিয়া অরফানেজ ট্রাস্ট দুর্নীতি মামলার রায় ঘোষণা করেন বিশেষ আদালতের বিচারক ড. মো. আখতারুজ্জামান। রায়ে তিনি খালেদা জিয়াকে পাঁচ বছরের কারাদণ্ড দেন। এ ছাড়া বিএনপির সিনিয়র ভাইস চেয়ারম্যান তারেক রহমানসহ পাঁচ আসামিকে ১০ বছর করে কারাদণ্ড এবং দুই কোটি ১০ লাখ টাকা করে জরিমানা করা হয়।


পোশাক শিল্পের জন্য সুসংবাদ থাকছে\nপ্রণোদনা বাড়ছে ১%\nপ্রকাশ: ২৪ মে ২০১৯ প্রিন্ট সংস্করণ\nআসন্ন বাজেটে পোশাক শিল্পের জন্য সুসংবাদ থাকছে। এ খাতে ক্যাশ ইনসেনটিভ বা নগদ প্রণোদনা ১ শতাংশ বাড়ানো হচ্ছে। আগামী ২০১৯-২০ অর্থবছরের বাজেটে রফতানিকে আরও উৎসাহিত করতে বাড়তি সুবিধা দেবে সরকার। নির্ভরযোগ্য সূত্রে এ তথ্য জানা গেছে।\nপোশাক শিল্পের উদ্যোক্তারা বলেছেন, এ খাতে বর্তমানে ক্রান্তিকাল চলছে। প্রতিযোগিতায় টিকে থাকার জন্য আরও বেশি নগদ প্রণোদনা দিতে হবে। একই সঙ্গে দ্রুত ও হয়রানিমুক্তভাবে যাতে নগদ প্রণোদনা পাওয়া যায়, সে বিষয়ে অনুকূল পরিবেশ নিশ্চিত করতে হবে। বাজেট প্রণয়নের সঙ্গে সম্পৃক্ত অর্থ মন্ত্রণালয়ের দায়িত্বশীল এক কর্মকর্তা সমকালকে বলেন, আন্তর্জাতিক বাজারে পোশাক খাতে প্রতিযোগিতার সক্ষমতা বাড়াতে আরও সুবিধা দিতে চায় সরকার।\nজানা যায়, বর্তমানে পোশাক খাতে শর্তসাপেক্ষে নগদ প্রণোদনা সুবিধা দেওয়া হয়। শর্তানুযায়ী দেশীয় উৎপাদিত কাপড় ব্যবহার করে পোশাক বানিয়ে রফতানি করলে সেই আয় দেশে আসার পর, তার ওপর ৪ শতাংশ হারে নগদ প্রণোদনা দেওয়া হয়। তবে বিদেশ থেকে কাপড় এনে পোশাক তৈরি করে রফতানি করলে সেক্ষেত্রে কোনো প্রণোদনা পান না উদ্যোক্তারা। আবার নতুন বাজারের জন্য একই হারে প্রণোদনা দেওয়া হয়। এর বাইরে ইউরোপের বাজারে দেশীয় কাপড় ব্যবহারের শর্তে পোশাক বানিয়ে রফতানি করলে ২ শতাংশ প্রণোদনা পাওয়া যায়। সূত্র জানায়, নতুন বাজেটে শর্ত বহাল রেখে 'সর্বক্ষেত্রে' এখন যা আছে তার চেয়ে 'বাড়তি' আরও ১ শতাংশ প্রণোদনা দেওয়া হবে।\nরফতানি আয়ের ৭৮ শতাংশ আসে তৈরি পোশাক খাত থেকে। গত অর্থবছরে মোট রফতানি আয় হয় তিন হাজার ৭০০ কোটি ডলার বা ৩৭ বিলিয়ন ডলার। দেশীয় মুদ্রায় এর পরিমাণ তিন লাখ ১০ হাজার কোটি টাকা। এর মধ্যে পোশাক খাত থেকে এসেছে দুই হাজার ৯০০ কোটি ডলার বা দুই লাখ ৪৩ হাজার কোটি টাকা।\nঅর্থ মন্ত্রণালয় সূত্রে জানা গেছে, বর্তমানে রফতানি খাতে বছরে সাড়ে চার হাজার কোটি টাকা প্রণোদনা দেয় সরকার। এর ৮০ শতাংশই ভোগ করছে পোশাক খাত। এর বাইরে পাট ও পাটজাত পণ্যে প্রণোদনার জন্য পৃথক বরাদ্দ থাকে বাজেটে। পোশাকে বাড়তি যে হারে প্রণোদনা দেওয়া হবে, তার জন্য আসন্ন বাজেটে আরও তিন হাজার কোটি টাকা বরাদ্দের প্রস্তাব থাকছে। জানা যায়, ক্যাশ ইনসেনটিভের পাশাপাশি নানা ধরনের কর প্রণোদনাও পাচ্ছে পোশাক খাত। বর্তমানে পোশাক খাতে উৎসে কর শূন্য দশমিক ২৫ শতাংশ। পোশাকের বিভিন্ন সেবায় ভ্যাট ছাড় ও অব্যাহতি রয়েছে।\nনিয়ম অনুযায়ী, পোশাক পণ্য রফতানি করার পর আয় দেশে এলে তার ওপর প্রযোজ্য হারে প্রণোদনা দেওয়া হয়। অর্থাৎ ১০০ টাকার পোশাক রফতানি করলে প্রত্যাবাসিত সেই আয়ের ওপর নির্ধারিত হারে নগদ প্রণোদনা পান উদ্যোক্তারা। কিন্তু পোশাক মালিকরা অভিযোগ করেন, প্রত্যাবাসিত আয়ের ওপর প্রণোদনা পান না তারা। বস্ত্র মূল্য অর্থাৎ সুতা, ডায়িং ও নিটিংয়ের দামের ওপর প্রণোদনা দেওয়া হয়। এর ফলে ৪ শতাংশের পরিবর্তে নিট প্রণোদনা পান আসলে ৩ দশমিক ২ শতাংশ। পোশাক মালিকরা মনে করেন, আইনে সরাসরি রফতানি বা প্রত্যাবাসিত আয়ের ওপর প্রণোদনা দেওয়ার বিধান আছে। সেই নিয়ম অনুসরণ করে প্রণোদনা দিতে হবে। একই সঙ্গে প্রণোদনার ক্ষেত্র আরও সম্প্রসারণ ও হার বাড়ানোর দাবি জানিয়ে কোনো রকম শর্ত ছাড়াই ঢালাওভাবে ৫ শতাংশ নগদ প্রণোদনা দেওয়ার প্রস্তাব করা হয়। এ ছাড়া যুক্তরাষ্ট্রে রফতানি বাড়াতে ওই বাজারের জন্য নতুন করে সাড়ে ১৬ শতাংশ প্রণোদনার কথা বলেছেন পোশাক শিল্পের উদ্যোক্তারা।\nযোগাযোগ করা হলে এক্সপোর্টার্স অ্যাসোসিয়েশন অব বাংলাদেশ বা ইএবির সিনিয়র সহসভাপতি মো. হাতেম সমকালকে বলেন, বর্তমানে দেশীয় পোশাক খাতের বড় সমস্যা হচ্ছে পণ্যের ক্রমাগত দরপতন। এর ফলে অসম প্রতিযোগিতায় পড়েছে এই শিল্প। এ ছাড়া নতুন মজুরি কার্যকর হওয়ায় উৎপাদন খরচ অনেক বেড়েছে। এ অবস্থায় পোশাক খাতকে বাঁচাতে হলে নগদ প্রণোদনা আরও বাড়াতে হবে। তিনি অভিযোগ করেন, প্রণোদনার টাকা পেতে বাংলাদেশ ব্যাংক, স্থানীয় রাজস্ব অডিট দপ্তর ও সিএ ফার্মসহ নানা জায়গায় পদে পদে চরম হয়রানির শিকার হচ্ছেন পোশাক মালিকরা। এ ছাড়া প্রণোদনা পেতে এক বছর সময় লাগে। দ্রুত ও হয়রানিমুক্তভাবে প্রণোদনা দেওয়ার দাবি জানান তিনি।\nজানা যায়, শুল্ক্ক আরোপ নিয়ে যুক্তরাষ্ট্র ও চীনের মধ্যে বৈরী সম্পর্কের কারণে বাংলাদেশের জন্য সম্ভাবনা তৈরি হয়েছে। চীনের পণ্যের ওপর যুক্তরাষ্ট্র সরকার অতিরিক্ত শুল্ক্ক আরোপ করায় চীন থেকে পোশাক পণ্য আমদানিতে নিরুৎসাহিত হচ্ছেন যুক্তরাষ্ট্রের ক্রেতারা। এতে করে বাংলাদেশি পোশাক কেনার দিকে ঝুঁকছেন মার্কিন ক্রেতারা। কিন্তু বাধা হয়ে দাঁড়িয়েছে অতিরিক্ত শুল্ক্ক। এখন বাংলাদেশি পোশাক পণ্যকে সাড়ে ১৬ শতাংশ শুল্ক্ক দিয়ে মার্কিন বাজারে ঢুকতে হয়। অথচ বাংলাদেশের প্রতিযোগী অন্যান্য দেশ যেমন- ভিয়েতনাম ৫ শতাংশ, ভারত সাড়ে ৭ শতাংশ শুল্ক্ক দিয়ে পোশাক রফতানি করছে যুক্তরাষ্ট্রে। এতে করে প্রতিদ্বন্দ্বী দেশগুলোর সঙ্গে প্রতিযোগিতায় টিকে থাকা কঠিন হয়ে পড়েছে। এ প্রসঙ্গে মো. হাতেম বলেন, যুক্তরাষ্ট্রের বাজারে আরও পোশাক পণ্য রফতানি করতে হলে প্রণোদনা দিতে হবে। এটা করলে আমাদের পোশাক রফতানি সে দেশে বর্তমানের চেয়ে দ্বিগুণ হবে।


গুগল ওয়েবমাস্টার ট্রেন্ডস অ্যানালিটিস্ট জন মুয়েলার গুগলে SEO তে সফল হওয়ার দুটি গোপন টিপস!!\nEngr. Md.Omar Faruque ১১:৩৮ AM0মন্তব্যসমূহ\nজন মুয়েলার গুগলের মোবাইল-ফার্স্ট ইনডেক্সে কীভাবে সফল হতে পারে সে সম্পর্কে অন্তর্দৃষ্টি শেয়ার করে\nগুগলের জন মুইলার সামগ্রী সরবরাহ করার বিষয়ে একটি প্রযুক্তিগত প্রশ্নের উত্তর দিয়েছেন। এই প্রশ্নের উত্তর দেওয়ার সময়, তিনি গুগলের মোবাইল-প্রথম ইনডেক্সে কীভাবে মানিয়ে নেবেন সে সম্পর্কে দুটি টিপস সরবরাহ করেছিলেন।\nগুগল মোবাইল-ফার্স্ট ইনডেক্সিং\nপ্রশ্ন জিজ্ঞাসা করা ব্যক্তিটি জানিয়েছেন যে ব্যবহারকারী মোবাইল বা ডেস্কটপে রয়েছে কিনা তার উপর নির্ভর করে তারা বিভিন্নভাবে বিষয়বস্তু সরবরাহ করছে।\nতারা যা বর্ণনা করেছে তা কিছুটা বেশি ইঞ্জিনিয়ারড লাগছিল এবং মেলার তার উত্তরে তা সম্বোধন করেছে।\nজন মুয়েলার গুগলের মোবাইল-প্রথম ইনডেক্সে কীভাবে মানিয়ে নেবেন সে সম্পর্কে দুটি অন্তর্দৃষ্টি ভাগ করেছেন:\n১। প্রথমত, আপনার মোবাইল / ডেস্কটপ রেন্ডারিংকে সহজ রাখা গুরুত্বপূর্ণ।\n২। দ্বিতীয় অন্তর্দৃষ্টিটি যদি সাইটের মোবাইল সংস্করণে সামগ্রীতে পৌঁছানো না যায় তবে গুগলের আসন্ন মোবাইল-প্রথম সূচক থেকে বাদ পড়ার বিষয়ে তাঁর বক্তব্য।\nতৃতীয়, মাইলার যখন কোনও সাইটের কোনও মোবাইল এবং কোনও সাইটের একটি এএমপি সংস্করণ থাকে তখন গুগল কীভাবে ওয়েব ভ্যাটালস মেট্রিকগুলি পরীক্ষা করে তা অন্তর্দৃষ্টি দিয়েছিল।\nজটিল উপায়ে বিষয়বস্তু পরিবেশনের বিষয়ে এটি জন মুইলারের উত্তর:\n“বিভিন্ন ডিভাইসে এ জাতীয় বিভিন্ন পদ্ধতির জন্য কতটা বুদ্ধিমান তা আমি জানি না।\nসুতরাং এটিই এমন কিছু যেখানে আমি প্রযুক্তির প্রতি যা কিছু করতে পারি তার চেয়ে বরং আপনি সেখানে যা করার চেষ্টা করছেন তা নিয়ে কিছুটা চিন্তাশীল হওয়ার চেষ্টা করব।\nশব্দের গণনার মতো এটি একরকম সহজ, প্রযুক্তিতে ফোকাস দেওয়া এবং বলতে খুব সহজ,… আমি এই সমস্ত ক্রেজি কাজ করতে পারি তাই আমি এগুলি করব। এবং এটি সত্যিই অভিনব দেখাচ্ছে।\nতবে এটি কি ব্যবহারকারীদের পক্ষে সবচেয়ে ভাল কাজ করে?\nআমি জানি না ... হতে পারে সম্ভবত এটি আপনার ব্যবহারকারীদের পক্ষে ভাল কাজ করে।\nমুয়েলার ওয়েবসাইটটির মোবাইল সংস্করণটি সঠিকভাবে পাওয়া কীভাবে গুরুত্বপূর্ণ তা নিয়ে আলোচনা চালিয়ে যান।\nতার উত্তরটি মোবাইল সংস্করণটি ভালভাবে সম্পাদন করে এবং অন্য সমস্ত পৃষ্ঠাগুলির ক্রলিংয়ের অনুমতি দেয় তা নিশ্চিত করার জন্য সাইটের মোবাইল সংস্করণ ক্রল করার গুরুত্ব তুলে ধরে।\n"বিভিন্ন পৃষ্ঠায় বিভিন্ন সংস্করণের সাথে, মনে রাখতে হবে জিনিসটি মোবাইল-প্রথম ইনডেক্সের সাথে রয়েছে, আমরা পৃষ্ঠার মোবাইল সংস্করণটি সূচীকরণ করব।\nসুতরাং আপনার পৃষ্ঠার মোবাইল সংস্করণ যদি নেভিগেশনের জন্য সাধারণ ইউআরএল ব্যবহার না করে তবে আপনার মোবাইল সাইটটি সূচী করতে আমাদের সমস্যা হবে কারণ আমরা আপনার সামগ্রীগুলিতে সেগুলো অ-ইউআরএল অ্যাক্সেস করতে পারব না।\nসুতরাং যদি মোবাইল সাইটে পুরো নেভিগেশনটি সত্যই জাভাস্ক্রিপ্ট-ভিত্তিক, আপনি কোনও পৃষ্ঠায় বিভিন্ন স্তর পরিবর্তন করছেন, এটি একই ইউআরএলে থাকে, এই পৃষ্ঠায় কোনও প্রকৃত লিঙ্ক নেই, তাহলে আমাদের সম্ভবত অনেক কিছু থাকবে ক্রল এবং সেই সাইটটি সূচী করতে সক্ষম হওয়ায় সমস্যা।\nএবং সম্ভবত আমরা এই মুহুর্তে মোবাইল-প্রথম সূচীতে সেই সাইটটি স্থানান্তর করব না। তবে এক পর্যায়ে আমরা সিদ্ধান্ত নিতে যাচ্ছি এবং ভালভাবে বলতে হবে, আমাদের সবাইকে স্থানান্তরিত করা দরকার।\nএবং এর অর্থ হল আমরা আপনার সাইটটিকে পাশাপাশি স্থানান্তর করব, এমনকি এটি মোবাইল-প্রথম সূচকের জন্য এখনও প্রস্তুত না হলেও।\nএবং যদি সত্যিই আপনার মোবাইল সাইটের সমস্ত লিখিত সামগ্রী সাধারণ ইউআরএলগুলির মাধ্যমে অ্যাক্সেসযোগ্য না হয় তবে আমরা তা সূচি থেকে বাদ দেব।\nসুতরাং সেই সামগ্রীটি অনুসন্ধানের ফলাফলগুলিতে মোটেও প্রদর্শিত হবে না।\nএবং মোবাইল-প্রথম সূচকের সাথে, এর অর্থ এই নয় যে এটি মোবাইল ব্যবহারকারীদের জন্য বাদ দেওয়া হবে। এটি ডেস্কটপ ব্যবহারকারীদের জন্যও বাদ দেওয়া হবে।\nসুতরাং যদি সেই সামগ্রীটি মোবাইলে অ্যাক্সেসযোগ্য না হয়, তবে আমরা এটি সূচী করতে সক্ষম হব না।\nএটি কোনও সাইটের মোবাইল সংস্করণ সঠিকভাবে সম্পাদনের গুরুত্বকে তুলে ধরে।\nআপনার যদি স্ক্রিমিং ফ্রগ থাকে তবে কোনও ক্রল সমস্যা আছে কিনা তা দেখার জন্য এটি গুগলবটের মোবাইল সংস্করণ হিসাবে চালান।\nমোলার কী করবেন এই সুপারিশটি দিয়েছিলেন:\n"সুতরাং এটি সত্যিই জটিল হয়ে ওঠে।\nএই ধরণের পরিস্থিতির জন্য আমার সুপারিশটি হ'ল আপনার ওয়েবসাইটের জন্য যতটা সম্ভব জিনিস সহজ করার চেষ্টা করা।\nএবং একই পৃষ্ঠায় তিনটি ভিন্ন ভিন্ন পরিবর্তনের পরিবর্তে, এমন কোনও উপায় আবিষ্কার করুন যাতে আপনি কিছু ধরণের প্রতিক্রিয়াশীল ডিজাইন ব্যবহার করতে পারেন যাতে আপনার দুটি সংস্করণ থাকে, সম্ভবত ধরণের ডেস্কটপ / মোবাইল সংযুক্ত এবং এএমপি সংস্করণ।\nঅথবা সম্ভবত খাঁটি এএমপি ফ্রেমওয়ার্কে যাওয়ার এমনকি একটি উপায় রয়েছে যেখানে আপনি মূলত পুরো ওয়েবসাইটের জন্য এএমপি ব্যবহার করেন।\nকারণ এএমপি একটি প্রতিক্রিয়াশীল ওয়েব ফ্রেমওয়ার্ক, সুতরাং আপনি তাত্ত্বিকভাবে এটি অনেকগুলি জিনিসও করতে পারেন। "\nমোবাইল-ওয়েবসাইট সূচকগুলি এমন সাইটের জন্য কঠোর হতে চলেছে যেগুলি তাদের ওয়েবসাইটগুলির মোবাইল সংস্করণগুলি পর্যাপ্ত পরিমাণে পরীক্ষা করে না।\nডিভাইসগুলিতে ক্রোমের স্থানীয় ডিভাইস মোডের সাথে কীভাবে মোবাইল ডিভাইসগুলি অনুকরণ করতে হয় সে সম্পর্কে গুগলের নির্দেশনা রয়েছে।\nমোবাইলোমক্সির মতো আরও পেশাগত সরঞ্জাম রয়েছে যা মোবাইল ওয়েব পৃষ্ঠাগুলির গতি পরীক্ষা এবং উন্নয়নে সহায়তা করতে পারে।\nসোর্সঃ সার্চ ইঞ্জিন জার্নাল\n2. জুম ভিডিও ব্যাকট্র্যাকগুলি, সমস্ত ব্যবহারকারীকে শেষ থেকে শেষের এনক্রিপশন সরবরাহ করবে...


মা হওয়ার পর বেশিরভাগ নারী মোটা হয়ে যান কেন! – Rs News\nমা হওয়ার পর বেশিরভাগ নারীদেরই ওজন বেড়ে যায়। গর্ভকালীন সময় থেকেই ওজন বাড়তে থাকে। সন্তান প্রস্রবের পর থেকে নারীর ওজন আরও বাড়তে থাকে। বেশিরভাগ ক্ষেত্রেই দেখা যায়, গর্ভকালীন সময়ে নারীদের ওজন বাড়লে; তা আর কমতে চায় না।\nসাম্প্রতিক সমীক্ষা বলছে, সন্তান প্র’সবের পর নারীদের ওজন বেড়ে যাওয়ার পেছনে আ’সল কারণ হলো, জীবনযাত্রার পরিবর্তন। এ সময় সন্তানকে সময় দেওয়া, তাদেরকে খাওয়ানো, রাত জাগা ইত্যাদি কাজে সব মায়েরাই ব্যস্ত হয়ে প’ড়েন।\nএর ফলে তাদের স্বা’ভাবিক জীবনযাত্রা প্র’ভাবিত হয়। ৩০ হাজার সদ্য মায়ের উপর চালানো এক সমীক্ষা অনুসারে, বেশিরভাগ নারীরাই সন্তান জ’ন্ম দেওয়ার পর আর আগের ওজনে ফি’রে যেতে পারেন না।\nমিশিগান বিশ্ববিদ্যালয়ের অ্যাসোসিয়েট প্রফেসর ওলগা ইয়াকুশেভা এই সমীক্ষাটি করনে। তিনি সমীক্ষায় তুলে ধ’রেন, বেশিরভাগ নারীরাই সন্তান জ’ন্ম দেওয়ার ১-২ বছরের মধ্য়ে গর্ভাবস্থায় বর্ধিত ওজন অনেকটাই কমিয়ে ফে’লেন। তবে সন্তান আরও একটু বড় হতে থাকলে তাদের ওজন আবার বাড়তে থাকে।\nতবে এর কারণ কী? সব মায়েরাই সন্তানদেরকে নিজেদের থেকে প্রাধান্য দেন। এজন্য সন্তানের পেছনে ছুটেই দিন-রাত কে’টে যায়। নিজে’র দিকে বাড়তি সময় বা যত্ন নেওয়ার কথা ভুলেই যান মায়েরা। এ কারণে নিয়মিত শ’রীরচর্চা, খাওয়া, ঘুমনো সম্ভব হয় না বেশিরভাগ নারীর পক্ষেই।\nযদিও বর্তমানে অনেক নারীরাই মা হওয়ার পরপরই ডায়েট ও শ’রীরচর্চার মাধ্যমে ওজন কমানোর চেষ্টা করেন। তবে সন্তান একটু বড় হতেই সেই উত্সাহ চলে যায় মায়েদের।


রাজনীতিতে আমির খান? কি বললেন অভিনেতা? জানুন - Najarbandi । Online Bengali News Portal, Read Latest Bengali News from Most Popular News Portal\nHome / Entertainment / রাজনীতিতে আমির খান? কি বললেন অভিনেতা? জানুন\nরাজনীতিতে আমির খান? কি বললেন অভিনেতা? জানুন\nনজরবন্দি ব্যুরোঃ অসহিষ্ণুতা, ধর্ষণের মতো ইস্যুতে বরাবরই মুখ খুলতে দেখা গিয়েছে বলিউডের মিস্টার পারফেক্টশনিস্টকে। তবে, সক্রিয় রাজনীতি কোনও দিনই করতে চান না আমির।\nএনডিটিভিকে দেওয়া সাক্ষাত্কারে তিনি জানান রাজনীতির পরিসরে বলিউড অনেকখানি জায়গা জুড়ে রয়েছে, সেখানে এমন জনপ্রিয় অভিনেতা ‘রাজনীতি বিমুখ’ হচ্ছেন কেন? তাঁর সাফ উত্তর, “রাজনীতিকে ভয় পাই। কে ভয় পায় না বলুন? তাই এটা থেকে দূরে থাকি।” তবে, আমিরের যুক্তি, “আমি যে ভাবে শিল্পী হয়ে উঠতে পেরেছি, ততটা রাজনীতিক হওয়ার ক্ষমতা আমার নেই। আমি একজন শিল্পী মানুষ। মিশুকে।\nমানুষের হৃদয়ের সঙ্গে মিশে যাতে পারি।”রাজনীতিতে না এলেও সরকারের সমলোচনা করতে যে পিছুপা হবেন না, সে বিষয়েও বার্তা দিয়েছেন আমির খান। বলেছেন, প্রত্যেক নাগরিকের অধিকার আছে সরকারের কাছে প্রশ্ন করার এবং সরকারকেও জবাবদিহি করতে হবে। প্রসঙ্গত, জল সঙ্কটের বিষয়ে আলোচনার সময় মহারাষ্ট্র সরকারকে তিনি পরমার্শ দেন, বাঁধ নয়, জলের ব্যবস্থা বিকেন্দ্রীকরণই একমাত্র সমাধানের পথ।\n“ব্যক্তিগত ক্যারিশমা,টাকা ও মিডিয়ার ভূমিকা” এই তিন কারণে আবার প্রধানমন্ত্রী মোদীঃ অমর্ত্য সেন।\nনজরবন্দি ব্যুরোঃ নরেন্দ্র মোদির শাসন, নীতির সোচ্চার সমালোচক। তার মূল্যও দিয়েছেন। নালন্দা বিশ্ববিদ্যালয়ের আচার্য পদ থেকে সরানো হয়েছিল বি...


১৮ বছর বয়সে কি সত্যিই মানুষ ‘অ্যাডাল্ট’ হয়ে যায়? - লাইফ- RUPCARE (রূপকেয়ার)\nHome/লাইফ/১৮ বছর বয়সে কি সত্যিই মানুষ ‘অ্যাডাল্ট’ হয়ে যায়?\nMarch 21, 2019 লাইফ 1,144 Views\nকোন সময়ে একজন মানুষকে আসলে প্রাপ্তবয়স্ক বা ‘অ্যাডাল্ট’ বলা যায়? খুব সহজে আপনি বলে ফেলতে পারেন, আইনত ১৮ বছর বয়সে একজন মানুষ অ্যাডাল্ট হয়। কেউ কেউ দাবি করেন, পড়াশোনা শেষ করে চাকরি পেলে, বিয়ে করলে বা বাচ্চা হলেই একজন মানুষ ‘অ্যাডাল্ট’ হওয়ার মর্ম বুঝতে পারে। কিন্তু বিজ্ঞান কী বলে?\nবিজ্ঞানের উত্তরটি এত সোজাসাপ্টা নয়। নতুন এক গবেষণা দাবি করে, বয়স অন্তত ৩০-এর কোঠায় না গেলে আমরা ‘অ্যাডাল্ট’ হই না। তবে বয়ঃসন্ধি, আক্কেল দাঁত ও প্রথম বার যৌন সম্পর্কের সময়ের ওপরে ‘অ্যাডাল্ট’ হওয়া নির্ভর করে। টিনএজ থেকে শুরু করে বয়স যখন ২০-এর কোঠায়, তখন মস্তিষ্কে অনেক পরিবর্তন ঘটে। বয়স ৩০ হওয়ার আগপর্যন্ত মস্তিষ্কের নিউরনগুলো একে অপরের সঙ্গে যুক্ত হতে থাকে ও উন্নত হয়। এতে অনেকের আচরণ, এমনকি মানসিক স্বাস্থ্যে পরিবর্তন আসে। কারো কারো সিজোফ্রেনিয়ার মতো মানসিক সমস্যাও দেখা দিতে পারে।\nগবেষকদের মতে, চট করে একজন মানুষ অ্যাডাল্ট হয়ে যায়, তা বলা যাবে না; বরং বছরের পর বছর ধরে একজন মানুষের পরিবর্তন আসে।\n১৮ বছর বয়সেই একজন মানুষের শৈশব শেষ হয়ে যায়—এই পুরনো ধারণাটি পাল্টানোর চেষ্টা করছেন গবেষকরা। আমরা যাকে ‘বয়ঃসন্ধি’ বলি, তা আসলে টিনএজ বয়সেই শেষ হয়ে যায় না। ১০ বছর বয়স থেকে শুরু করে ২০-এর কোঠা পর্যন্ত লম্বা হতে পারে বয়ঃসন্ধি। কারণ এই লম্বা সময় ধরেই বয়ঃসন্ধির প্রক্রিয়া চলে শরীর ও মনে।\n১৮ বছর বয়সটাকে একটা মাইলস্টোন ধরে নেওয়াটা আসলে পুরনো হয়ে গেছে। ১৮ বছর হওয়ার আগপর্যন্ত একজন মানুষ শিশু, আর ১৮ বছর পার হওয়ার সঙ্গে সঙ্গেই অ্যাডাল্ট, এমনটা ভাবার কোনো অবকাশ নেই।\nPrevious ডিম বালককে বিয়ের প্রস্তাব শত শত তরুণীর\nNext সম্পর্কে পদস্খলন যাদের বেশি তারাই বেশি সহনশীল, আর ক্ষমা করায় এগিয়ে ছেলেরাই!


পরিবর্তন ডেস্ক ১:২১ অপরাহ্ণ, এপ্রিল ০৫, ২০১৯\nহ্যাঁ, তিনি একজন গাড়ি চালকই বটে। তবে যাত্রীবাহী সাধারণ বাস নয়, তিনি ফর্মুলা ওয়ানের চালক। তিনি গাড়ি চালান প্রতিযোগিতার ময়দানে, জীবন বাজি রেখে। যেখানে প্রতিটা রেস জিতলেই প্রাইজমানি হিসেবে পকেটে ঢোকে কাড়ি কাড়ি টাকা। প্রাইজমানি, বোনাসের কথা বাদ দিন। নিজ প্রতিষ্ঠান থেকে ব্রিটিশ ফর্মূলা ওয়ান তারকা লুইস হ্যামিল্টনের বার্ষিক বেতনই ৪০ মিলিয়ন ইউরো। আর এই হিসেবে তিনি ক্যারিয়ারে শুধু বেতন খাতেই এ পর্যন্ত কামিয়েছেন ৪৩৫ মিলিয়ন ইউরো! বাংলাদেশি মুদ্রায় অঙ্কটা ৪১১৯ কোটি ৪০ লাখ ৩১ হাজার ৬৩৫ টাকা!\nযা তাকে বানিয়েছে ফর্মুলা ওয়ানের ইতিহাসে সর্বোচ্চ আয়কারী। সত্যিই তাই। জার্মান কিংবদন্তি মাইকেল শুমাখারকে টপকে ফর্মুলা ওয়ানে এখন সর্বোচ্চ আয়কারী ৫ বারের ফর্মুলা ওয়ানের বিশ্বকাপজয়ী লুইস হ্যামিল্টন। যুক্তরাষ্ট্র ভিত্তিক বিশ্বখ্যাত অর্থনৈতিক সাময়িকী ফোর্বস জানিয়েছে এই তথ্য।\nসম্প্রতি ফর্মুলা ওয়ানের ইতিহাসে সর্বোচ্চ আয়কারী ১০ জনের একটা তালিকা প্রকাশ করেছে ফোর্বস। শুমাখারকে পেছনে ফেলে তালিকার এক নম্বরে উঠে এসেছে ৩৪ বছর বয়সী হ্যামিল্টন। ২০০৭ সালে পেশাদার ফর্মুলা অভিষেকের পর গত ১২ বছরে এই টাকা কামিয়েছেন তিনি।\nবছরে ৪০ মিলিয়ন করে ধরে হিসাব করলে অবশ্য ১২ বছরে অঙ্কটা দাঁড়ায় ৪৮০ মিলিয়ন ইউরো। কিন্তু শুরুর দিকে বেতনের অঙ্কটা কম ছিল। সব কিছু হিসাব করেই ফোর্বস জানিয়েছে বেতন খাতে হ্যামিল্টনের মোট আয় ৪৩৫ মিলিয়ন ইউরো।\nআয়ে তার পরই রয়েছেন শুমাখার। ১৯৯১ থেকে ২০১২— ২১ বছরের ক্যারিয়ারে ৫০ বছর বয়সী শুমাখার কামিয়েছেন ৪১২ মিলিয়ন ইউরো। বাংলাদেশি মুদ্রায় ৩৯০১ কোটি ৫৯ লাখ ৬৬ হাজার ৩৯৯ টাকা। ভয়ঙ্কর দুর্ঘটনার পর যিনি বর্তমানে মৃত্যুর সঙ্গে লড়াই করছেন।\nশুমাখার ২১ বছরে যত আয় করেছেন, হ্যামিল্টন ১২ বছরেই আয় করেছেন তার চেয়ে বেশি। ইংল্যান্ডের এই ফর্মুলা ওয়ান চালকের আয়ের হিসাবটা শেষ পর্যন্ত কোথায় গিয়ে ঠেকবে কে জানে!\nতালিকার ৩ নম্বরে রয়েছেন স্পেনের সাবেক তারকা ফার্নান্দো আলোনসো। ২০০১ থেকে ২০১৮— ১৭ বছরে তিনি কামিয়েছেন ৪০৭ মিলিয়ন ইউরো বা ৩৮৫৪ কোটি ২৪ লাখ ৬১ হাজার ৭৮৩ টাকা।\n৪ নম্বরে আছেন সেবাস্তিন ভেটল। জার্মানির ৩১ বছর বয়সী এই ফর্মুলা ওয়ান চালক ২০০৭ থেকে ২০১৯— ১২ বছরে কামিয়েছেন ৩১৮ মিলিয়ন ইউরো বা ৩০১১ কোটি ৪২ লাখ ৫৭ হাজার ৬০৯ টাকা।\n৫ নম্বরে কিমি রেইকোনেন। ‘আইসম্যান’ হিসেবে বিশেষ পরিচিতি পাওয়া ফিনল্যান্ডের ৩৯ বছর বয়সী এই ফর্মুলা ওয়ান তারকা ২০০১ থেকে ২০১৯— ১৮ বছরে কামিয়েছেন ২৯৪ মিলিয়ন ইউরো। বাংলাদেশি মুদ্রায় অঙ্কটা ২৭৮৪ কোটি টাকারও বেশি।\n৬ নম্বরে জেনসন বাটন। ৩৯ বছর বয়সী এই ইংলিশ ফর্মুলা ওয়ান তারকা ২০০০ থেকে ২০১৭— ১৭ বছরে কামিয়েছেন ১৩০ মিলিয়ন ইউরো। বাংলাদেশি মুদ্রায় অঙ্কটা ১২৩১ কোটি ৮ লাখ ৬০ হাজার ২৯ টাকা।\n৭ নম্বরে মাইকেল শুমাখারের ছোটভাই রালফ শুমাখার। ৪৩ বছর বয়সী এই জার্মান ফর্মুলা ওয়ান তারকা ১৯৯৭ থেকে ২০০৭— ১০ বছরে আয় করেছেন ১০৭ মিলিয়ন ইউরো বা ১০১৩ কোটি ২৭ লাখ ৮৪ হাজার ৭৯৩ টাকা!\n৮ নম্বরে রয়েছেন কানাডিয়ান ফর্মুলা ওয়ান তারকা জ্যাকুয়েস ভিলেনেউভে। ৪৭ বছর বয়সী এই সাবেক তারকা ১৯৯৬ থেকে ২০০৬— ১০ বছরে আয় করেছেন ১০২ মিলিয়ন ইউরো বা ৯৬৫ কোটি ৯২ লাখ ৯০ হাজার ১৭৬ টাকা।\nসর্বোচ্চ আয় তালিকার ৯ নম্বর আসনটি নিজের করে নিয়েছেন ব্রাজিলিয়ান ফর্মুলা ওয়ান ড্রাইভার ফিলেপে মাসা। ৩৭ বছর বয়সী ফর্মূলা ওয়ানের এই চালক ২০০২ থেকে ২০১৭— ১৫ বছরে কামিয়েছেন ৯৭ মিলিয়ন ইউরো। বাংলাদেশি মুদ্রায় ৯১৮ কোটি ৫৭ লাখ ৯৫ হাজার ৫৬০ টাকা।\nশীর্ষ ১০-এর শেষ আসনটিতে আছেন আরেক ব্রাজিলিয়ান ফর্মুলা ওয়ান তারকা রুবেন বারিচেলো। ৪৬ বছর বয়সী ব্রাজিলের সাবেক এই তারকাও আয় করেছেন ফেলিপে মাসার সমান ৯৭ মিলিয়ন ইউরো। তবে তার সময় লেগেছে বেশি, ১৯৯৩ থেকে ২০১১— ১৮ বছরে এই টাকা কামিয়েছেন তিনি।\nকি সবকিছু বাদ দিয়ে ফর্মুলা ওয়ানে ক্যারিয়ার গড়বেন নাকি? যদি চান, জীবন বাজি রাখার চ্যালেঞ্জটা আপনাকে নিতে হবে, এই আর কি!


যাত্রা, মঞ্চ, টিভি ও বেতার নাটকের সাড়া জাগানো অভিনয়শিল্পী তাপস সরকার। অভিনয়ের পাশাপাশি তিনি ঐতিহ্যবাহী লোকনাট্যগোষ্ঠীর প্রতিষ্ঠালগ্নের আহ্বায়ক পরে সাধারণ সম্পাদকের দায়িত্ব পালন করে আসছেন। সংগঠনটির ৩৭তম প্রতিষ্ঠাবার্ষিকী উপলক্ষে শিল্পকলা একাডেমিতে আজ বৃহস্পতিবার থেকে শুরু হচ্ছে দু’দিনব্যাপী নাট্যোৎসব ও গুণীজন সম্মাননা। উৎসব নিয়ে গুণী এই অভিনয় শিল্পীর সঙ্গে কথা হয়।\nনাট্যোৎসব সম্পর্কে বলুন..\nতাপস সরকার : আমি এ উৎসব উদ্যাপন পর্ষদের আহ্বায়ক। শিল্পকলা একাডেমির জাতীয় নাট্যশালার এক্সপেরিমেন্টাল থিয়েটার হলে আজ বিকেল ৫টায় উৎসবের উদ্বোধন করবেন মঞ্চসারথী আতাউর রহমান। অনুষ্ঠানে প্রধান অতিথি সংস্কৃতি সচিব ড. রণজিৎ কুমার বিশ্বাস এবং বিশেষ অতিথি থাকবেন বাংলাদেশ গ্রুপ থিয়েটার ফেডারেশনের সভাপতিম-লীর সদস্য ঝুনা চৌধুরী ও সেক্রেটারি জেনারেল আকতারুজ্জামান। উদ্বোধনী অনুষ্ঠানে আমাকে সভাপতির দায়িত্ব দেয়া হয়েছে। প্রতিবারের মতো এবারের উৎসবেও সংগঠনের পক্ষ থেকে দেশের গুণী নাট্যজন ও সংস্কৃতিকর্মীদের সম্মাননা দেয়া হবে। এরা হলেন নাট্যজন রামেন্দু মজুমদার, সারা জাকের, লিয়াকত আলী লাকী, এসএম মহসীন, যাত্রানট হাবিব সারোয়ার ও এক্সিম ব্যাংকের এমডি ড.হায়দার আলী মিয়া। উদ্বোধনী অনুষ্ঠান ও গুণীজন সম্মাননা অনুষ্ঠানের পর লোকনাট্য দলের পরিবেশনায় মঞ্চায়ন হবে নাটক ‘কঞ্জুস’। উৎসবের শেষ দিন সন্ধ্যা সাড়ে ৬টায় লোকনাট্যগোষ্ঠীর পরিবেশনা এবং আমার নির্দেশিত ‘অসত্যের মহোৎসব বা দিন বদলের পালা’ নাটকের মঞ্চায়ন হবে।\nলোকনাট্যগোষ্ঠীর প্রতিষ্ঠালগ্ন সম্পর্কে বলুন..\nতাপস সরকার : আমি তখন চারণিক নাট্যগোষ্ঠীর স্বত্বাধিকারী। এ যাত্রাদলের নির্দেশক ও কর্ণধার ছিলেন প্রখ্যাত যাত্রানট এবং একুশে পদকপ্রাপ্ত অভিনয় শিল্পী অমলেন্দু বিশ্বাস। সময়টা ছিল ১৯৭৮’র ফেব্রুয়ারি। তখন স্বাধীন বাংলাদেশেও নাট্যচর্চায় বেশ এগিয়ে চলেছে। বাংলাভাষার প্রতি অগাধ শ্রদ্ধা রেখে আমরা সমমনা কয়েকজন মিলে একত্রিত হয়ে সিদ্ধান্ত নিলাম নাটক করব। সেই চেতনা থেকে জন্ম হলো লোকনাট্যগোষ্ঠীর। অমলেন্দু দা’কে অনুরোধ করলাম আমাদের প্রথম নাটকের নির্দেশনার দায়িত্ব নিতে। দাদা সানন্দে রাজি হয়ে গেলেন। পুরোদমে মহড়া শেষে মঞ্চায়িত হলো ভৈরবনাথ গঙ্গোপাধ্যায়ের পালা ‘মা-মাটি মানুষ’। ভাল-মন্দ, ঘাত-প্রতিঘাতের মধ্য দিয়ে লোকনাট্যগোষ্ঠী ৩৮তম বছরে পদার্পণ করল।\nলোকনাট্যগোষ্ঠীর প্রযোজনা নিয়ে বলুন..\nতাপস সরকার : আমাদের সংগঠনটি শুধু নাটকই প্রযোজনা করছে না, পাশাপাশি যাত্রাপালাও মঞ্চে নিয়ে এসেছে। ইতোমধ্যে আমরা ১১টি নাটক ও ৯টি যাত্রাপালা প্রযোজনা করেছি।\nদেশে যাত্রাশিল্পের বর্তমান অবস্থা কেমন?\nতাপস সরকার : আপনারা হয়ত অবগত আছেন বাংলাদেশ শিল্পকলা একাডেমি থেকে যাত্রাদল নিবন্ধনের সময় একটা বিশেষ অঙ্গীকারনামা দিতে হয়েছে যে, পালা মঞ্চায়নের সময় কোন অশ্লীল নৃত্য পরিবেশন করা যাবে না। দেশের ত্রিশ শতাংশ দল এই নিয়ম মানছে বাকি সত্তর শতাংশ মানছে না। তারা যাত্রার নামে অশ্লীল নৃত্য পরিবেশন করে যাত্রাশিল্পকে ধ্বংসের দিকে ঠেলে দেয়ার চেষ্টায় লিপ্ত।\nযাত্রাশিল্পকে এগিয়ে নিতে করণীয় কি?\nতাপস সরকার : সরকারের উচিত একটি ভিজিলেন্স টিম গঠন করে যেখানে যাত্রাপালা পরিবেশন করার অনুমতি দেয়া হয়েছে সেখানে নজরদারি বাড়ানো উচিত। আগে স্থানীয়ভাবে কোন স্কুল, কলেজ উন্নয়নে যাত্রাপালা পরিবেশিত হতো এখন সেগুলো তেমন হয় না। মালিকপক্ষেরও সদিচ্ছা নিয়ে যাত্রাশিল্পকে এগিয়ে নিয়ে যাওয়ার ক্ষেত্রে ভূমিকা রাখা উচিত। সরকারীভাবে নাটকের দলগুলোর মতো ভাল ভাল যাত্রাদলকেও অনুদান এবং বিদেশে পালা পরিবেশনের সুযোগ দেয়া উচিত। তাহলে যাত্রাশিল্প আবার প্রাণ ফিরে পাবে।\nযাত্রা নিয়ে আপনার পরিকল্পনা কি?\nতাপস সরকার : ইচ্ছে আছে বিভাগীয় পর্যায়ে প্রতিযোগিতা ভিত্তিক যাত্রা পরিবেশনের ব্যবস্থা করা এবং বিজয়ী দলকে ঢাকাতে চূড়ান্ত পর্যায়ে প্রতিযোগিতায় অংশগ্রহণ করানো। এ ব্যাপারে সরকারসহ অন্যান্য বেসরকারী প্রতিষ্ঠানেরও সহযোগিতা কামনা করি।\n# নজরদারি # সরকার


জোট নয়, দলীয় প্রার্থী চান আওয়ামী লীগ নেতাকর্মীরা\nহোমচট্টগ্রামজোট নয়, দলীয় প্রার্থী চান আওয়ামী লীগ নেতাকর্মীরা\n৯/১৯/২০১৮ ০৮:৩৮:০০ AM\nচট্টগ্রাম-২ ফটিকছড়ি আসনে আওয়ামী লীগের প্রার্থী অর্ধডজনের বেশি। কোন্দলে জর্জরিত এই সংগঠনের নেতাদের মধ্যে একটি বিষয়ে সৃষ্টি হয়েছে কঠোর ঐক্য। সবাই একসুরে কথা বলছেন। তা হলো : আর জোটের প্রার্থী নয়, আওয়ামী লীগ থেকেই প্রার্থী চান তারা। গত সংসদ নির্বাচনে এই আসন থেকে মহাজোটের প্রার্থী হিসেবে সাংসদ নির্বাচিত হয়েছেন নজিবুল বশর মাইজভা–ারী। এবারো তিনি মহাজোট থেকে মনোনয়ন পাওয়ার ব্যাপারে আশাবাদী বলে পূর্বকোণকে জানিয়েছেন।\nএই আসন থেকে আওয়ামী লীগের সম্ভাব্য প্রার্থীদের মধ্যে রয়েছেন সাবেক সাংসদ ও জেলা আওয়ামী লীগের সভাপতি নুরুল আলম চৌধুরী, সাবেক উপজেলা চেয়ারম্যান ও জেলা আওয়ামী লীগের সাবেক সাংগঠনিক সম্পাদক এটিএম পেয়ারুল ইসলাম, জেলা আওয়ামী লীগের শিল্প ও বাণিজ্য বিষয়ক সম্পাদক ফখরুল আনোয়ার, জেলা আওয়ামী লীগের সদস্য মো. শাহজাহান, খাদিজাতুল আনোয়ার সনি, সাবেক উপজেলা চেয়ারম্যান আফতাব উদ্দিন চৌধুরী, উপজেলা আওয়ামী লীগের সদস্য সাদাত আনোয়ার সাদি এবং জেলা পরিষদ সদস্য আখতার উদ্দিন মাহমুদ পারভেজ।\nফটিকছড়ি উপজেলা আওয়ামী লীগ মূলত দুই ভাগে বিভক্ত। একটি অংশ বর্তমান উপজেলা চেয়ারম্যান তৌদিুল আলম বাবু, আবু তৈয়বসহ আওয়ামী লীগের একটি অংশ। যাদের সাথে বর্তমান সাংসদের সুসম্পর্ক রয়েছে। কিন্তু তাদেরকে আওয়ামী লীগ থেকে বহিষ্কার করা হয়েছে। অপর গ্রুপ হল, উপজেলা আওয়ামী লীগের বর্তমান কমিটি। বর্তমান কমিটির নেতৃবৃন্দের সাথে বাংলাদেশ আওয়ামী লীগের প্রেসিডিয়াম সদস্য ইঞ্জিনিয়ার মোশাররফ হোসেনের সাথে সুসম্পর্ক রয়েছে। বহিষ্কৃত অংশের নেতাকর্মীরা ফটিকছড়ি আওয়ামী লীগের কোন্দলের জন্য ইঞ্জিনিয়ার মোশাররফ হোসেনকেই দায়ী করেন। সমাবেশে তার সমালোচনা করার পর তারা দল থেকে বহিষ্কার হন। এছাড়াও রয়েছে সাবেক সাংসদ মরহুম রফিকুল আনোয়ারের পরিবার এবং সাবেক উপজেলা চেয়ারম্যান এটিএম পেয়ারুল ইসলামের মধ্যে বিরোধ। তার মধ্যে রফিকুল আনোয়ারের পরিবার দুই ভাগে বিভক্ত। রফিকুল আনোয়ারের ছোট ভাই ফখরুল আনোয়ার আওয়ামী লীগ থেকে মনোনয়ন প্রত্যাশা করছেন। আবার রফিকুল আনোয়ারের মেয়ে খাদিজাতুল আনোয়ার সনিও মনোনয়ন প্রত্যাশা করছেন। সনি গতবার আওয়ামী লীগ থেকে মনোনয়ন পেয়েছিলেন। তবে আসনটি তরিকত ফেডারেশনকে ছেড়ে দেয়া হয়। এছাড়াও এই আসনে আওয়ামী লীগ নেতাদের মধ্যে গ্রুপ–উপগ্রুপ রয়েছে।\nফটিকছড়ি উপজেলা আওয়ামী লীগের সাধারণ সম্পাদক নাজিম উদ্দিন মুহুরি পূর্বকোণকে বলেন, দক্ষিণ এশিয়ার বৃহত্তম সংগঠন বাংলাদেশ আওয়ামী লীগের একজন কর্মী হিসেবে সংসদ নির্বাচনে অবশ্যই নৌকা প্রতীকের জন্য কাজ করতে চাই। জননেত্রী শেখ হাসিনা যাকে নৌকা প্রতীক দেবেন সবাই মিলে তার বিজয়ের জন্য কাজ করবো। তবে নেত্রীর প্রতি আমাদের দাবি হল, এই আসনে যেন আওয়ামী লীগের একজন প্রার্থীকে মনোনয়ন দেয়া হয়। এখানে আওয়ামী লীগের যোগ্য প্রার্থী আছে বলেই অনেকে নির্বাচন করার আগ্রহ প্রকাশ করছেন। তবে শেষ পর্যন্ত মনোনয়ন পাবেন একজন প্রার্থী। শেষ হাসিনার সিদ্ধান্ত এবং দলের প্রতীক হচ্ছে আমাদের কাছে সবচেয়ে গুরুত্বপূর্ণ। ফটিকছড়িতে আওয়ামী লীগের অর্ধশতাধিক নেতাকর্মী দলের জন্য নিজেকে উৎসর্গ করেছেন। দলীয় সাংসদ না থাকায় আজ সেসব পরিবার অভিভাবকহীন এবং অসহায়। তাদের দেখার কেউ নেই। আমরা চাই এমন একজন নেতা আসুক যার কাছে দলের সর্বস্তরের নেতাকর্মী আশ্রয় পায়।\nবিরোধ সম্পর্কে তিনি বলেন, বাংলাদেশ আওয়ামী লীগের প্রেসিডিয়াম সদস্য জেলা আওয়ামী লীগের বর্ধিত সভায় ডেকে বলেছেন, বহিষ্কৃতরা অনুশোচনা করছে। তাদের নিয়ে ঐক্যবদ্ধভাবে কাজ করার নির্দেশ দেন তিনি। যদিও তারা সংগঠনের ক্ষতি করেছে। রাজনৈতিক শিষ্টাচার–বহির্ভুত কাজ করেছে। নেতার নির্দেশে আমরা সব ভুলে তাদেরকে নিয়ে কাজ করার উদ্যোগ নিয়েছি। উপজেলা আওয়ামী লীগের বর্ধিত সভায় অংশগ্রহণের জন্য তাদেরকে চিঠি দিয়েছি। তাদেরকে বলেছি, আপনার দলের জন্য আন্তরিকভাবে কাজ করুন। আপনাদের বহিষ্কারাদেশ প্রত্যাহারের জন্য আমরা সবাই মিলে উদ্যোগ নেব। কিন্তু তারা উপজেলা আওয়ামী লীগের সভায় আসেননি। তবে এখনো উপজেলা আওয়ামী লীগ তাদেরকে সাথে নিয়ে কাজ করতে প্রস্তুত। তবে তাদেরকেও আন্তরিক হতে হবে।\nবর্তমান সাংসদ নজিবুল বশর মাইজভা–ারী পূর্বকোণকে বলেন, ১৪ দলীয় জোটের প্রার্থী হিসেবেই তিনি নির্বাচনের প্রস্তুতি নিচ্ছেন। তিনি ফটিকছড়ি আসন থেকে জোটের প্রার্থী হিসেবে নির্বাচন করবেন। নির্বাচন করার জন্য সব ধরনের প্রস্তুতি তার রয়েছে উল্লেখ করে বলেন, তিনি প্রার্থী হলে আওয়ামী লীগ সকল ভেদাভেদ ভুলে তার জন্য কাজ করবে।\nসাবেক সাংসদ নুরুল আলম চৌধুরী বলেন, নেত্রীর কাছে মনোনয়ন চাইব। তিনি সিদ্ধান্ত দিলে অবশ্যই নির্বাচন করবো। মনোনয়ন পেলে তিনি বিজয় নিশ্চিত করতে পারবেন উল্লেখ করে বলেন, ‘আমি সকল বিরোধের উর্ধ্বে। দলীয়ভাবে আমার সাথে কারো বিরোধ নেই। তাই সবাই আমার জন্য কাজ করবে।’\nসাবেক উপজেলা চেয়ারম্যান ও জেলা আওয়ামী লীগের সাবেক সাংগঠনিক সম্পাদক এটিএম পেয়ারুল ইসলাম পূর্বকোণকে বলেন, ২০০৮ সালে নেত্রী আমাকে মনোনয়ন দিয়েছিলেন। আমার জেতার মত পরিস্থিতি ছিল। অল্প ভোটে হেরেছিলাম নিজ দলের কিছু প্রভাবশালী ব্যক্তির কারণে। যারা সালাউদ্দিন কাদের চৌধুরীর সাথে হাত মিলিয়ে ফটিকছড়িতে একজন মানবতাবিরোধীকে এমপি বানিয়েছিল। এমপি না হলেও ফটিকছড়ির মানুষের হৃদয় জয় করতে পেরেছি উন্নয়ন কাজের মাধ্যমে। ভুজপুর রাবার ড্যাম নির্মাণ, গাড়িটানা নতুন সড়ক নির্মাণ, দুইটি পৌরসভা প্রতিষ্ঠা, জুডিশিয়াল ম্যাজিস্ট্রেট কোর্ট স্থাপন, ভুজপুর থানা ভবন নির্মাণসহ শত শত কোটি টাকার উন্নয়ন করেছি। আরো বেশ কিছু মেগা প্রকল্প গ্রহণ করার পরিকল্পনা আছে। নেত্রী যদি মনোনয়ন দেন, এবার জয় নিশ্চিত করতে পারবেন উল্লেখ করে বলেন, ফটিকছড়ি আওয়ামী লীগ ছাড়াও আপামর জনসাধারণ তার সাথেই আছে। রাজনৈতিক জীবন প্রসঙ্গে তিনি বলেন, সেই স্কুল জীবন থেকে তিনি ছাত্রলীগের রাজনীতির সাথে সম্পৃক্ত। রাজনৈতিক জীবনের চার দশক পার হয়েছে। ১৯৯১ সালে উপজেলা চেয়ারম্যান নির্বাচিত হওয়ার কথা উল্লেখ করে বলেন, ফটিকছড়ির আনাচে–কানাচে কোথায় কি প্রয়োজন, কোন্ এলাকার মানুষের কি কি উন্নয়ন কাজ করা প্রয়োজন তা তার নখদর্পণে। তাই সাংসদ নির্বাচিত হলে ফটিকছড়ির মানুষের দুঃখ দুর্দশা ঘুচাতে তিনি অগ্রণী ভূমিকা পালন করতে পারবেন। তাছাড়া ফটিকছড়ির আওয়ামী লীগ, যুবলীগ, ছাত্রলীগসহ সব অঙ্গসংগঠনের নেতাকর্মী এবং সমর্থক সবাই চায় এবার যেন এই আসন থেকে আওয়ামী লীগের প্রার্থী মনোনয়ন পায়। তিনিও সেটাই চান।\nউত্তর জেলা আওয়ামী লীগের শিল্প ও বাণিজ্য বিষয়ক সম্পাদক ফখরুল আনোয়ার পূর্বকোণকে বলেন, ‘আমি চাই এবার ফটিকছড়ি থেকে আওয়ামী লীগের প্রার্থী দেয়া হোক।’ সম্ভাব্য প্রার্থী হিসেবে তার নির্বাচনী প্রস্তুতি রয়েছে বলে উল্লেখ করে বলেন, তার প্রয়াত বড় ভাই ফটিকছড়ির সাবেক সংসদ সদস্য রফিকুল আনোয়ারকে যারা ভালবাসতেন সেসব নেতাকর্মীরা তার সাথে আছে। এটি তার জন্য বাড়তি সুবিধা। আওয়ামী লীগ থেকে মনোনয়ন পেলে তিনি আসনটি উপহার দিতে পারবেন। একই পরিবার থেকে দুই জনের মনোনয়ন প্রত্যাশার বিষয়ে তিনি বলেন, আমি চাই আজই দূরত্ব মিটিয়ে ফেলতে। কিন্তু এক পক্ষ থেকে সমস্যার সমাধান করা সম্ভব নয়। উভয়পক্ষ সম্মত হলেই সমস্যার সমাধান সম্ভব।\nউত্তর জেলা আওয়ামী লীগের সদস্য মো. শাহজাহান পূর্বকোণকে জানান, ফটিকছড়িতে প্রকৃত আওয়ামী লীগ নেতাকর্মীর মূল্যায়ন হয়নি। এই আসনে আওয়ামী লীগের অবস্থান শক্ত করতে অবশ্যই মুক্তিযোদ্ধা পরিবার কিংবা যাদের পরিবার স্বাধীনতার আগে থেকেই বঙ্গবন্ধুর আদর্শের রাজনীতি করে আসছে সেসব পরিবার থেকে উঠে আসা অনেক যোগ্য নেতা এখানে আছে। নেত্রী তাদের মধ্য থেকে একজনকে মনোনয়ন দিতে পারেন। তিনি ক্ষোভপ্রকাশ করে বলেন, ফটিকছড়িতে আওয়ামী লীগের অবস্থান তৈরি করতে অনেকেই নিজেকে উৎসর্গ করেছেন। তিনি নিজেও শিবিরবিরোধী সংগ্রাম করতে গিয়ে অনেকবার ঝুঁকিতে পড়েছেন। মামলায় জর্জড়িত হয়েছেন উল্লেখ করে বলেন, এখন কেউ এসে যদি বলে, এটা আমার পিতা বা ভাইয়ের সম্পত্তি। তা কখনোই হয় না। প্রকৃত আওয়ামী লীগ নেতাকে মনোনয়ন না দিলে আমরা মানব না।\nউত্তর জেলা আওয়ামী লীগের সদস্য খাদিজাতুল আনোয়ার সনি পূর্বকোণকে বলেন, ‘আমি অবশ্যই মনোনয়ন চাইব।’ তিনি বর্তমান সাংসদের সমালোচনা করে বলেন, জননেত্রী শেখ হাসিনা সারাদেশের উন্নয়ন করেছেন। সে অনুযায়ী ফটিকছড়িরও উন্নয়ন হয়েছে। কিন্ত উন্নয়নের ক্ষেত্রে একজন সাংসদ বিশেষ ভূমিকা রাখতে পারে। ফটিকছড়ির এমপি সেই ভূমিকা রাখতে ব্যর্থ হয়েছেন। তাই অন্য এলাকা থেকে তুলনামূলকভাবে ফটিকছড়ির উন্নয়ন কম হয়েছে। একই পরিবার থেকে দুইজনের মনোনয়ন চাওয়া নিয়ে বলেন, ‘আমার চাচা ফখরুল আনোয়ারের সাথে শুধুমাত্র রাজনৈতিক সমস্যা নয়, পারিবারিক সমস্যারও সৃষ্টি হয়েছে। যার জন্য তিনি দায়ী।’ তিনি বলেন, পারিবারিক সম্পত্তি নিয়ে সৃষ্ট সমস্যা এখন আর সমাধানযোগ্য নয়। তাছাড়া তার প্রয়াত পিতার উত্তরাধিকার হিসেবে তিনিই পারিবারিকভাবে মনোনয়নের দাবিদার বলে উল্লেখ করে তিনি বলেন, উত্তরাধিকার পায় সন্তানরা।\nউপজেলা আওয়ামী লীগের সদস্য সাদাত আনোয়ার সাদি পূর্বকোণকে বলেন, বঙ্গবন্ধুর আদর্শের সৈনিক এবং জননেত্রী শেখ হাসিনার একজন কর্মী হিসেবে তিনি জনগণের জন্য কাজ করে যাচ্ছেন উল্লেখ করে বলেন, তিনি সাধারণ মানুষের সুখে–দুঃখে তাদের পাশে দাঁড়াচ্ছেন। প্রত্যন্ত অঞ্চলের অবকাঠামো উন্নয়নে ভূমিকা রাখছেন। পুলিশ প্রশাসনকে গাড়ি দিয়ে তাদের যাতায়াতের ব্যবস্থা করে দিয়ে এলাকায় আইন–শৃঙ্খলার উন্নয়নে ভূমিকা রেখেছেন। তবে এমপি নির্বাচিত হতে পারলে কাজ করার সুযোগ আরো বেড়ে যাবে। তিনি কোনো কোন্দলের মধ্যে নেই উল্লেখ করে বলেন, নেত্রী যাকে মনোনয়ন দেবেন তার জন্যই কাজ করবেন।


তরুণদের বিপথে নিতে পারে, বলেছিলেন সালমান তরুণদের বিপথে নিতে পারে, বলেছিলেন সালমান – BBC News Bangla\nতরুণদের বিপথে নিতে পারে, বলেছিলেন সালমান\nসে এক দুর্দান্ত সময় ছিল, যখন মাথার মাঝ বরাবর সিঁথি আর কপালের দুদিকে নেমে আসা চুলের তরুণরা শহর-গ্রাম দাপিয়ে বেড়াত। মুখে মুখে ফিরত ‘তেরে নাম’ গান। ১৭ বছর আগে মুক্তি পেয়েছিল বলিউড সুপারস্টার সালমান খান অভিনীত ‘তেরে নাম’। এই ছবিতে সালমান তাঁর লুক নিয়ে বেশ নিরীক্ষা চালিয়েছিলেন। মাঝ বরাবর সিঁথি আর কপালের সামনে ঝুলে থাকা চুলের সালমান তুমুল জনপ্রিয়তা পেয়েছিলেন।\nTere Namm google photo\nশুধু সালমানের লুকই নয়, তাঁর রাধে মোহন চরিত্রটিও তুমুল জনপ্রিয়তা পেয়েছিল। সতীশ কৌশিক পরিচালিত ‘তেরে নাম’-এ সালমানের নায়িকা হয়েছিলেন ভূমিকা চাওলা, দক্ষিণী চলচ্চিত্র অঙ্গনে যিনি এখন খ্যাতনামা অভিনেত্রী। প্রতিপক্ষের আক্রমণের পর যখন সালমান ওরফে রাধে মোহন স্মৃতিভ্রষ্ট হন, তখন ভেঙে পড়েন ভূমিকা ওরফে নির্জরা। প্রেমিকার মৃত্যুর পর ভয়াবহ জীবনের মুখোমুখি হয় নায়ক। তার আগে সালমানের ‘স্টাইলিশ গুণ্ডাগিরি’র প্রেমে পড়েন দর্শক!\nরাধে পাড়ার মাস্তান হলেও তাঁর ছিল কোমলমতি হৃদয়। পুরোহিতের মেয়ে নির্জরার প্রেমে পড়েছিলেন। নির্জরার পরিবার এই সম্পর্ক মেনে নেয় না। স্থানীয় গুণ্ডাদের আক্রমণে গুরুতর জখম হয়ে রাধেকে মানসিক হাসপাতালে ভর্তি হতে হয়। পরে অভিনেতা রবি কিষাণ ওরফে রামেশ্বরকে বিয়ে করতে বাধ্য হওয়ায় নির্জরা আত্মহত্যা করেন। রাধে হাসপাতাল থেকে পালিয়ে এসে নির্জরার মৃত্যু দেখে ফের চলে যান মানসিক হাসপাতালে! এই গল্প আর সুন্দর চিত্রায়ণে আবেগমথিত হয় দর্শকের মন। ভেঙে পড়েন তাঁরাও!\n‘তেরে নাম’ পরিচালনা করেছিলেন সতীশ কৌশিক। দীর্ঘদিন ধরেই ভক্তকুলে অপেক্ষা, কবে প্রেক্ষাগৃহে গিয়ে দেখা হবে ‘তেরে নাম টু’, কবে তাঁরা নতুন স্টাইলে ফিরে পাবেন ভাইজান সালমানকে। গেল বছর এর সিক্যুয়েল নির্মাণের খবর পত্রপত্রিকায় প্রকাশিত হলেও আজও আলোর মুখ দেখেনি। তবে আলোচনা থেমে নেই। এবার ১৭ বছর আগের এই সুপারহিট ছবি নিয়ে নতুন আলোচনা উসকে দিলেন খোদ পরিচালক সতীশ কৌশিক।\nআজ মঙ্গলবার (১৪ এপ্রিল) হিন্দুস্তান টাইমস প্রতিবেদনে জানিয়েছে, নির্মাতা ও অভিনেতা সতীশ কৌশিক বলেছেন, ‘তেরে নাম’ ছবিতে নারীর ওপর যে কর্তৃত্ব দেখানো হয়েছিল, তাতে নাখোশ ছিলেন সালমান খান। সম্প্রতি নিজের জন্মদিন উদযাপন করেন সতীশ। স্মরণ করেন ওই ছবির শুটিংয়ের দিনগুলো। জানান, সালমান জানতেন এ ছবি দর্শক পছন্দ করবেন, তবে তাঁর ভয় ছিল, ছবির মাধ্যমে ভুল বার্তা দেওয়া হচ্ছে।\nহালে শহিদ কাপুর-কিয়ারা আদভানি অভিনীত ‘কবির সিং’ মুক্তি পেলে সম্পর্কে সহিংসতা নিয়ে তুমুল সমালোচনা হয়। নারীবাদীদের অভিযোগ, এ ছবিতে নারীর প্রতি সহিংসতা দেখানো হয়েছে। বলিউড লাইফকে দেওয়া সাক্ষাৎকারে সতী কৌশিক বলেন, ‘তেরে নাম’ ও ‘কবির সিং’-এর মধ্যে কিছু সাদৃশ্য রয়েছে।\n‘আপনি হয়তো বিশ্বাস করবেন না, যখন ছবির শুটিং হয়, সালমান আমাকে বলেছিলেন, দর্শক এ ছবি গ্রহণ করবে, কিন্তু আমরা তরুণদের কাছে ভুল বার্তা দিচ্ছি। যে ধরনের চরিত্র তরুণদের ভুলভাবে প্রভাবিত করবে, তা আমরা দেখাতে পারি না। পর্দায় ভক্তরা কী দেখছেন, তা নিয়ে খুব সচেতন সালমান,’ বলেন সতীশ কৌশিক।\nসতীশের মত, সিনেমায় সব ধরনের চরিত্রই থাকা উচিত। তবে এটা নিশ্চিত করতে হবে, নেতিবাচক চরিত্র যেন শেষ পর্যন্ত জয়ী না হয়। যেমন, ওই ছবিতে সালমানের চরিত্র শেষ দিকে শাস্তি ভোগ করে।\n৫৪ বছর বয়সী তারকা সালমানের অন্যতম সুপারহিট সিনেমা ‘তেরে নাম’। বক্স অফিসে খুব ভালো ব্যবসা করেছিল ছবিটি। আর এই ছবিতে তাঁর পারফরম্যান্স দর্শকহৃদয়ে চিরস্মরণীয়। ছবিতে তাঁর লুক এখনো ভক্তমনে জ্বলজ্বল। সিনেমার গানও ভীষণ জনপ্রিয় হয়। ‘লগন লাগি’, ‘কিঁউ কিসি কো’, ‘ওড়নি’, ‘তুমসে মিলনা’র মতো গান দারুণ জনপ্রিয় হয় সে সময়। সিনেমার সংগীত পরিচালক ছিলেন হিমেশ রেশমিয়া। দর্শক এর দ্বিতীয় পর্ব দেখার জন্য আগ্রহভরে অপেক্ষা করছেন।


ফ্রি ওয়েবসাইট তৈরি করুন এই জনপ্রিয় প্লাটফর্ম গুলোর মাধ্যমে - Progress Bangladesh\nHome/ওয়েবসাইট/ফ্রি ওয়েবসাইট তৈরি করুন এই জনপ্রিয় প্লাটফর্ম গুলোর মাধ্যমে\nনিজের একটি ওয়েবসাইটের প্রয়োজন অথবা ইচ্ছা বর্তমানে অনেকেরই থাকে। সেটি ব্যক্তিগত ব্লগ হোক আর ব্যবসায়িক ওয়েবসাইট। এছাড়াও ওয়েবসাইটের সাহায্যে অর্থ উপার্জন করাটাও বর্তমানে অনেক সহজ। তাই অনেকেই এখন নিজের বা ব্যক্তিগত কোন প্রতিষ্ঠানের জন্য একটি ওয়েবসাইট তৈরি করার চেষ্টা করে থাকেন। কিন্তু তারপর অনেকেই ওয়েবসাইটগুলো তৈরি করতে ও রক্ষণাবেক্ষণ করতে গিয়ে ওয়েবসাইটগুলো কতটা ব্যয়বহুল তা টের পাচ্ছেন। এসময় অনেকের নিজস্ব বা নিজের ব্যবসা প্রতিষ্ঠানের ব্যক্তিগত ওয়েবসাইট রাখার বা ব্যবহার করার ইচ্ছেটাও হয়তোবা দমে যায়। কিন্তু বর্তমানে অনেক প্লাটফর্মই ফ্রিতে ওয়েবসাইট তৈরি করার সুযোগ করে দিচ্ছে। যার মাঝে বেশ কিছু প্লাটফর্ম ফ্রি প্ল্যানের সাহায্যে বেশ ভালো ও সুন্দর একটি ওয়েবসাইট তৈরি করতে সাহায্য করে। এগুলোর সাহায্যে যে কেউই সহজেই একটি ওয়েবসাইট তৈরি করে নিতে পারবেন। তাই সেগুলোর মাঝে কয়েকটি জনপ্রিয় ফ্রি ওয়েবসাইট তৈরির প্লাটফর্ম ও তাদের সুবিধা অসুবিধা নিয়েই এই লেখাটি।\nফ্রি ওয়েবসাইট তৈরি করার জনপ্রিয় প্লাটফর্ম\nগুগল সাইটস (Google sites)\nফ্রি এবং প্রিমিয়াম ওয়েবসাইট এর পার্থক্য\n১) ফ্রি প্ল্যানের সাহায্যে তৈরি করা ওয়েবসাইট থেকে কি প্রিমিয়াম প্ল্যানে যাওয়া যায়?\n২) ফ্রি প্ল্যান থেকে প্রিমিয়াম প্ল্যানে গেলে কি ওয়েবসাইট আবার নতুন করে তৈরি করতে হবে?\n৩) ফ্রি ওয়েবসাইট থেকে কি টাকা উপার্জন করা যায়?\n৪) ফ্রি ওয়েবসাইট কি এক প্লাটফর্ম থেকে অন্য প্লাটফর্মে স্থানান্তর করা যায়?\n৫) ফ্রি ওয়েবসাইটের ডোমেইন নেম কি পরিবর্তন করা যায়?\nইন্টারনেটের প্রসারের যুগে বর্তমানে অনেকগুলো প্লাটফর্মই ব্যবহারকারীদের ফ্রি তে ওয়েব হোস্টিং এর সুযোগ দিচ্ছে। এদের মধ্যে কোনটি ব্যবহারকারীকে সর্বাত্মক সুবিধা দিয়ে থাকলেও কোন কোনটি ব্যবহার সময়ের অপচয় ছাড়া আর কিছুই নয়। একটি ওয়েবসাইট সম্পূর্ণ তৈরি হয়ে গেলে নতুন করে আরেকটি তৈরি করা অনেক সময় ও শ্রম সাপেক্ষ। তাই এখানে বিশ্বের সেরা ও সবচেয়ে জনপ্রিয় কিছু ফ্রি ওয়েবসাইট তৈরির প্লাটফর্ম নিয়ে লেখা হলোঃ\nব্লগিং-এর উত্থান মূলত শুরু হয় ব্লগার (Blogger) এর হাত দিয়েই। গুগল ২০০৩ সালে ব্লগার প্লাটফর্ম কিনে নেয় এবং এর হোস্ট হিসেবে আত্মপ্রকাশ করে। এর পর থেকে এখন পর্যন্ত গুগলই ব্লগার পরিচালনা করে থাকে। ব্লগার ব্যবহার করা ও এর সাহায্যে ব্লগ তৈরি খুবই সহজ। এমনকি ব্লগারের মাধ্যমে একটি ব্লগ তৈরি করার জন্য শুধুমাত্র প্রয়োজন একটি গুগল একাউন্টের। কিন্তু দুঃখজনক ভাবে ব্লগারে ব্লগিং ছাড়া অন্য কোন ধরনের ওয়েবসাইট তৈরি করার জন্য কোন ফিচার দেওয়া নেই। তাই এর সাহায্যে ব্যবসা বা অন্য কোন কিছুর ওয়েবসাইট তৈরি করা মোটেও সহজ নয়। কিন্তু শুধুমাত্র একটি বিষয়ের প্রতি দৃষ্টি দেওয়ায় এর সাহায্যে ব্লগ তৈরি ও ব্যবহার করার কাজ খুবই সহজ ও একইসাথে কার্যকর। এতে অনেকগুলো টেমপ্লেট থাকায় ওয়েবসাইটটি সাজানোর কাজও ঠিকভাবে ও নিজের পছন্দমতো করা যায়। এতে Drag-and-Drop এর সুবিধা থাকার ফলে প্রয়োজন অনুযায়ী কাস্টমাইজ ও করে নেওয়া যায় ব্লগগুলো। ব্লগারের জন্য বিনামূল্যেই ব্লগস্পট এর সাহায্যে নিজস্ব ডোমেইন নেম দেওয়া হয়। কিন্তু এই প্লাটফর্মের সাহায্যে ব্যবহারকারী তার প্রতিটি গুগল একাউন্টের জন্য শুধুমাত্র ১০০টি ব্লগ তৈরি করতে পারবেন। তাই এই প্লাটফর্মটি পেশাদার পর্যায়ের ব্লগারদের জন্য আদর্শ নাও হতে পারে। এছাড়াও অন্যান্য প্লাটফর্মে তৈরি ওয়েবসাইটের মতো ব্লগারের সাহায্যে তৈরি ব্লগগুলোর উপর প্লাটফর্মটি ব্যবহারকারীর তেমন একটা নিজস্বতা থাকে না। ফলে অনেক দিন ধরে তৈরি করা কোন এসইও কন্টেন্ট কোন কোন সময় ইন্টারনেট থেকে মুছে যেতে পারে হঠাৎ করেই। এসব কারণে গুগল-এর ব্লগার অনেক বেশী ব্যবহৃত ও জনপ্রিয় হলেও স্থায়ী ওয়েবসাইটের জন্য অধিকাংশ ক্ষেত্রেই এটি আদর্শ নয়।\nকোন ব্লগ তৈরি করতে প্রয়োজন শুধুমাত্র একটি গুগল একাউন্টের।\nচমৎকার কিছু টেমপ্লেট।\nশুধুমাত্র ব্লগ ছাড়া অন্য কিছু তৈরি করতে পারবেন না।\nফ্রি ভার্শনে ব্লগ স্পট ছাড়া আলাদা ডোমেইন নেম ব্যবহার করতে পারবেন না।\nপ্রতিটি গুগল একাউন্টের জন্য শুধুমাত্র ১০০ টির বেশি ব্লগ তৈরি করতে পারবেন না।\nউইক্স (WIX) বর্তমানে বিশ্বের অন্যতম পরিচিত ও জনপ্রিয় একটি ওয়েবসাইট তৈরি প্লাটফর্ম। উইক্স-এর সাহায্যে তৈরি প্রায় ১৬০ মিলিওনেরও বেশী ওয়েবসাইট বর্তমানে ইন্টারনেটে রয়েছে। যা বিশ্বের অন্যান্য বিনামূল্যে ওয়েবসাইট তৈরির প্লাটফর্মগুলোর মাঝে সবচেয়ে বেশী। উইক্স মূলত নতুন ও তুলনামূলকভাবে ছোট ওয়েবসাইট তৈরির জন্য সেরা। এমনকি প্রথমবারের জন্য ওয়েবসাইট তৈরি করার ক্ষেত্রেও উইক্স-এর শতাধিক অনন্য কিছু টেমপ্লেট বা লেআউট ব্যবহার করে এবং সেগুলো কাস্টমাইজ করে সহজেই একটি ওয়েবসাইট তৈরি করা সম্ভব। এই লেআউটগুলোর অধিকাংশই ছোট ব্যবসা, ফটোগ্রাফার, ব্যাক্তিগত ব্লগ বা এধরণের ব্যক্তিদের ওয়েবসাইটের জন্য তৈরি করা। এছাড়াও উইক্স-এর মাধ্যমে খুব সহজেই মোবাইল ফোন দিয়ে ওয়েবসাইট তৈরি ও অন্যান্য কাজ করা যায়। ফলে যে কেউ যেকোনো ডিভাইস ব্যবহার করেই উইক্সের সাহায্যে ওয়েবসাইট তৈরি করতে পারবে। এছাড়াও ফ্রি প্ল্যানের মাঝে উইক্সের সাহায্যে তৈরি ওয়েবসাইটের জন্য মোট ৫০০ মেগাবাইট স্টোরেজ দেওয়া হয়। যদিও এই বিষয়টি ছোট ব্যবসা বা ওয়েবসাইটের শুরুতে খুব একটা অসুবিধার সৃষ্টি করে না। কিন্তু ওয়েবসাইটটি বিস্তৃত হলে এতটুকু স্টোরেজের জন্য ব্যবহারকারীকে কিছুটা সমস্যা পোহাতে হতে পারে। এছাড়াও উইক্সের ফ্রি প্ল্যান ব্যবহার করতে হলে কিছু ছোট সমস্যার মুখোমুখি হতে হয়। এর মাঝে অন্যতম হচ্ছে নিজের মত ওয়েবসাইটের ডোমেইন নেম দিতে না পারা। উইক্স-এর ফ্রি প্ল্যান ব্যবহার করে তৈরি ওয়েবসাইটের ডোমেইন নেম সাধারণত উইক্স থেকেই নির্ধারণ করে দেওয়া হয়। যা অনেক ক্ষেত্রে ওয়েবসাইটের একটি অনন্য পরিচয় রাখার জন্য সমস্যার সৃষ্টি করতে পারে। উইক্স-এর তৈরি ফ্রি ওয়েবসাইটে সবসময়ই ওয়েবসাইটের একদম উপরে উইক্স এর বিজ্ঞাপন ব্যানার আকারে থেকে যাবে। এছাড়াও এর ফ্রি প্ল্যানের সাহায্যে কোন কিছু অনলাইনে বিক্রি করার সুবিধাও নেই। ফলে ব্যবসায়ী উদ্দেশ্য তৈরি ওয়েবসাইটের সাহায্যে কোন কিছু বিক্রি করাও উইক্সের সাহায্যে সম্ভব হবে না।\nআগে থেকে বানানো ওয়েবসাইটের অসাধারণ কিছু লেআউট ও টেমপ্লেট।\nঅ্যানিমেশন ব্যবহারের সুযোগ।\nঅ্যাপ মার্কেট ব্যবহার করার সুযোগ। যেখানে ওয়েবসাইটে ব্যবহারের জন্য শতাধিক অ্যাপ রয়েছে।\nউইক্স-এর আর্টিফিশিয়াল ডিজাইন ইন্টিলিজেন্স প্রযুক্তি।\nস্বয়ংক্রিয় ওয়েবসাইট ব্যাক আপ।\nফ্রি-তে ব্যবহার থেকে কোন প্রিমিয়াম প্যাকে যাবার ক্ষেত্রে শুরুর দিকের প্যাকগুলোর দাম অন্যান্য ওয়েবসাইটের তুলনায় কিছুটা বেশী।\nসহজে ওয়েবসাইটের লেআউট বা টেমপ্লেট পরিবর্তনের সুবিধা নেই।\nঅন্যান্য অনেক ওয়েবসাইটের তুলনায় ধীরগতির লোডিং-এর সময়।\nওয়ার্ডপ্রেস (WordPress) হচ্ছে পৃথিবীর সবচাইতে জনপ্রিয় একটি ওয়েবসাইট তৈরির প্লাটফর্ম। পৃথিবীর মোট ওয়েবসাইটের প্রায় ৩৯ শতাংশই ওয়ার্ডপ্রেসের সাহায্যে তৈরি। মুলত ওয়ার্ডপ্রেস ব্লগিং এর জন্য তৈরি হলেও বর্তমানে এর বিস্তৃতি মোবাইলে প্রেজেন্টেশন, ব্যবসা, ব্যক্তিগত ওয়েবসাইট সহ সকল দিকেই। ওয়ার্ডপ্রেসের সাহায্যে ওয়েবসাইট তৈরির ক্ষেত্রে প্রথমেই জেনে নেওয়া উচিত যে ওয়ার্ডপ্রেসের দুইটি ভাগ রয়েছে। প্রথমটি হলো wordpress.com এবং দ্বিতীয়টি wordpress.org। wordpress.com ব্যবহারের বেশ কিছুটা সীমাবদ্ধতা থাকলেও wordpress.org এদিক থেকে অনেক বেশীই নমনীয়। যদি এটি ব্যবহার করা তুলনামূলক ভাবে wordpress.com থেকে কিছুটা কঠিন। ওয়ার্ডপ্রেসের একটি বিশেষ দিক হচ্ছে এতে ফ্রি প্ল্যানের সাহায্যে ওয়েবসাইট তৈরি করলে মোট ৩ গিগাবাইট স্টোরেজ ব্যবহার করা যায়। যা একটি মাঝারি আকৃতির ওয়েবসাইট চালানোর জন্যও যথেষ্ট। যদিও অন্যান্য ওয়েবসাইট তৈরির প্লাটফর্মের মতো এতেও ওয়ার্ডপ্রেসের বিজ্ঞাপন, নিজস্ব ডোমেইন নেম তৈরি না করতে পারার অসুবিধা রয়েছে। কিন্তু সহজে যেকোনো ওয়েবসাইট তৈরি করা, কাজ করার ক্ষেত্রে নমনীয়তার জন্য এটি অন্যতম সেরা একটি ওয়েবসাইট তৈরির প্লাটফর্ম হিসেবে তার অবস্থান ধরে রেখেছে।\nব্লগিং-এর জন্য অনেক টুল ও অপশন রয়েছে।\nসহজে ওয়েবসাইট স্থানান্তর করতে পারবেন।\nসহজে ওয়েবসাইট কাস্টমাইজ করতে পারবেন।\nঅসংখ্য plugins, add-ons ব্যবহারের সুযোগ।\nফ্রি ভার্শনে Drug-and-drop এডিটর-এর সুবিধা নেই।\nফ্রি ভার্শনে ছবি এডিটের তেমন সুবিধা নেই।\nফ্রি ভার্শনে নিজে থেকেই ওয়েবসাইটের নিরাপত্তা, ব্যাকআপ, আপডেটের কাজগুলো করা যায়না।\nসহজে ব্যবহার করা যায়, এরকম ওয়েবসাইট তৈরির প্লাটফর্মগুলোর মাঝে উইবলি (Weebly) এর নাম সবসময়ই প্রথম দিকে থাকবে। বিশ্বব্যাপী উইবলি-এর মাধ্যমে তৈরি প্রায় ৫০ মিলিয়ন ওয়েবসাইট তাদের এই জনপ্রিয়তাকেই নির্দেশ করে। ব্লগিং থেকে শুরু করে ই-কমার্স সহ সকল ধরনের ওয়েবসাইটই উইবলি-এর সাহায্যে তৈরি করা যায়। এর Drag-and-Drop বিল্ডারের সাহায্যে ওয়েবসাইট ভিজিট করার সময় যা দেখা যাবে, সেরকম পেইজেই ওয়েবসাইটটি তৈরি করা সম্ভব। ফলে এতে কোডিং-এর খুব একটা ঝামেলা নেই। যদিও এর সীমিত কাস্টমাইজেশন-এর সুযোগ কিছু কিছু ক্ষেত্রে সমস্যার সৃষ্টি করে। উইবলির একটি গুরুত্বপূর্ণ সুবিধা হচ্ছে এটি ব্যবসা প্রতিষ্ঠানের ওয়েবসাইট তৈরি করার জন্য খুবই উপযোগী। এর সাহায্যে ব্যবহারকারী সহজেই একটি অনলাইন স্টোরও তৈরি করে নিতে পারবে। এবং এই ফিচারটি এর ফ্রি প্ল্যানেরই অন্তর্ভুক্ত। উইবলি মূলত ছোট ব্যবসা প্রতিষ্ঠানের ওয়েবসাইট তৈরির জন্যই সবচাইতে সেরা। এতে একটি ব্যবসা প্রতিষ্ঠানের ওয়েবসাইট তৈরির জন্য প্রয়োজনীয় সকল টুলস দেওয়া আছে। এর বিশাল অ্যাপ স্টোরও এক্ষেত্রে অনেক সুবিধা দেয়। কিন্তু উইবলি-এর অন্যতম একটি সমস্যা হচ্ছে ওয়েবসাইটটির ব্যক্তিগত ভাবে পুনরুদ্ধারের সুযোগ না থাকা। তাই ওয়েবসাইটটি কোন কারণে নষ্ট বা ডিলিট হয়ে গেলে উইবলি সাপোর্ট টীমের সাথে যোগাযোগ করা ছাড়া অন্য কোন উপায় নেই। এছাড়াও এতে ওয়েবসাইটের জন্য আর্টিফিশিয়াল ডিজাইন ইন্টেলিজেন্স এর সুবিধা না থাকায় সকল কাজই ম্যানুয়ালি করতে হয়। কিন্তু এর সহজ ব্যবহার, প্রয়োজনে প্রিমিয়াম প্ল্যানে যেতে হলে কম খরচ, কাস্টমাইজ যোগ্য অসাধারণ কিছু টেমপ্লেট একে অন্যতম সেরা একটি ওয়েবসাইট তৈরির প্লাটফর্ম হিসেবে তুলে ধরেছে।\nওয়েবসাইটের পরিসংখ্যান সহজে দেখতে পারবেন।\nসীমাহীন ডাটা ট্রান্সফার।\nফ্রি ওয়েবসাইট তৈরির ক্ষেত্রে অন্যতম সেরা অফার সমূহ।\nআর্টিফিশিয়াল ডিজাইন ইন্টেলিজেন্স-এর অনুপস্থিতি।\nপুনরায় ব্যবহারযোগ্য ছবির স্টোরেজ কম।\nব্যক্তিগতভাবে পুনরুদ্ধারের সুযোগ নেই।\nএকটি প্রোফেশনাল ওয়েবসাইটে যেসকল সুবিধা পাওয়া যায় তার অধিকাংশই বিনামূল্যে পাওয়ার জন্য জিমডো (Jimdo) চমৎকার একটি প্লাটফর্ম। জিমডোর সাহায্যে ওয়েবসাইট তৈরি করা খুবই সহজ কাজ। এর সাহায্যে ওয়েবসাইট তৈরি করতে কোডিং-এর ও তেমন কোন প্রয়োজন নেই। সাধারণ Drag-and-Drop এর সাহায্যে ও প্রয়োজন মাফিক টেক্সট লেখার মাধ্যমেই যে কেউ খুব সহজে একটি ওয়েবসাইট তৈরি করে নিতে পারবে। জিমডো-এর সাহায্যে ছবি এডিট ও রিসাইজ করাও মাত্র কয়েকটি ক্লিকের ব্যপার। এর ৫০০ মেগাবাইট স্টোরেজও ছোট একটি ওয়েবসাইট তৈরির জন্য যথেষ্ট। এতে কিছু টেমপ্লেট ব্যবহার করার সুযোগ থাকলেও সেগুলোর ডিজাইন তুলনামূলক ভাবে কিছুটা বাজে। কিন্তু কেউ সেগুলোর মাঝে কোনটি পছন্দ করে থাকলে তার জন্য ওয়েবসাইটটি প্রায় তৈরিই করা থাকে বলা যায়। জিমডো-এর সাহায্যে যেকোনো ধরনের ব্যক্তিগত ব্লগ, ব্যবসা সহ বেশ কিছু প্রকারের ওয়েবসাইট তৈরি করতে পারে। কিন্তু জিমডো-এর ফ্রি প্ল্যানের মাঝে কোন কিছু অনলাইনে বিক্রি করার সুযোগ নেই। তাই কেউ পন্য বিক্রির জন্য ফ্রি-তে ওয়েবসাইট তৈরি করতে চাইলে তার জন্য জিমডো আদর্শ নয়।\nসহজে ওয়েবসাইট তৈরি।\nজিমডো ডলফিনের মাধ্যমে আর্টিফিশিয়াল ডিজাইন ইন্টেলিজেন্স-এর সাহায্যে মাত্র কিছু উত্তর প্রদান করেই ওয়েবসাইট তৈরির সুবিধা।\nসহজে ছবি এডিট ও রিসাইজ করা।\nওয়েবসাইট প্রয়োজনে রিস্টোর করার সুযোগ না নেই।\nবেশ বাজে ডিজাইনের টেমপ্লেট।\nআগে কখনো ওয়েবসাইট তৈরি করেনি এরকম কারো ওয়েবসাইট তৈরির জন্য সোজাসাপ্টা সম্পাদনা পদ্ধতির স্ট্রাইকিংলি (Strikingly) চমৎকার একটি প্লাটফর্ম। স্ট্রাইকিংলি-এর সাহায্যে যে কেউ সহজে কয়েক ঘন্টার মাঝেই একটি ওয়েবসাইট তৈরি করে ফেলতে পারবে। কিন্তু অন্যান্য ওয়েবসাইট যেখানে বহু পৃষ্ঠার ওয়েবসাইট তৈরির বিষয়টিকেই গুরুত্ব দেয়, স্ট্রাইকিংলি সেখানে আধুনিক এক পৃষ্ঠার ওয়েবসাইট তৈরিকে গুরুত্ব দিয়ে আসছে। এবং একাজে এক পৃষ্ঠার আধুনিক ওয়েবসাইটের জন্য চমৎকার কিছু টুলসও নিয়ে এসেছে স্ট্রাইকিংলি। ব্যক্তিগত ব্লগ, ব্যবসা, পোর্টফলিও সহ আরো অনেক ধরনের ওয়েবসাইটই এর সাহায্যে তৈরি করা যায়। এছাড়াও এতে খুব সহজেই অনলাইন স্টোরও তৈরি করা যায়। যদিও এর ফ্রি প্ল্যানের সাহায্যে ব্যবহারকারী শুধুমাত্র একটি পণ্যই বিক্রি করতে পারবেন। এতে ২৯টি টেমপ্লেট তৈরি করে দেওয়া আছে। যেগুলো যেকোনো ধরনের ওয়েবসাইট তৈরির ক্ষেত্রেই ব্যবহার করা যাবে। এর টেমপ্লেট প্রিভিউ অপশনের সাহায্যে অন্য একটি টেমপ্লেটে ওয়েবসাইটটি কেমন লাগতে পারে তার ধারণাও সহজেই পাওয়া যায়। এবং প্রয়োজনে ঐ নতুন টেমপ্লেটেও ওয়েবসাইটটি স্থানান্তর করা যায়। কিন্তু এতে টেমপ্লেট কাস্টমাইজেশন করার সুযোগ তুলনামূলকভাবে কিছুটা কম। যা কিছু ক্ষেত্রে ওয়েবসাইটটি নিজের মতো করে তৈরি করার সময় সমস্যার সৃষ্টি করতে পারে। এছাড়াও স্ট্রাইকিংলি-এর অন্যতম একটি বিষয় হচ্ছে তাদের কাস্টমার সাপোর্ট। ওয়েবসাইটের যেকোনো সমস্যাতেই যেকোনো সময় সহজেই তাদের থেকে লাইভ চ্যাটের মাধ্যমে সাহায্য পাওয়া যায়।\nDrag-and-Drop এডিটর ব্যবহার করার সুযোগ।\nঅসাধারন কাস্টমার সাপোর্ট।\nসোজাসাপ্টা সম্পাদনা পদ্ধতি।\nকোন পরিবর্তন করার ক্ষেত্রে সবসময়ই অটোসেভ হয়ে যাওয়া।\nটেমপ্লেট কাস্টমাইজেশন-এর সুযোগ কম।\n১০টির বেশি ভাষা ব্যবহার করতে পারবেন না।\nওয়েবসাইট ব্যাকআপের সুযোগ নেই।\nসহজে ব্যবহার করা ও ওয়েবসাইট তৈরি যদি কারো ওয়েবসাইট তৈরির অন্যতম প্রধান একটি প্রয়োজন হয়ে থাকে, তার জন্য সিম্পলসাইট (Simplesite) খুবই আদর্শ একটি প্লাটফর্ম। এমনকি এই প্লাটফর্মটি ব্যবহারকারীদের সহজে ওয়েবসাইট সহজে পরিচালনা ও তৈরি করতে দেওয়ার জন্য অনেক গুরুত্বপূর্ণ ফিচারও বাদ দিয়ে দিয়েছে। তার মাঝে একটি হচ্ছে এটির ডিজাইন ও কাস্টমাইজেশনের বিষয়টি। এর ডিজাইনগুলো অধিকাংশই অনেকটা পুরানো ধাঁচের। একই সাথে সিম্পলসাইট কাস্টমাইজেশনের দিক থেকেও তুলনামূলকভাবে অনেক পিছিয়ে। ব্যবসার ওয়েবসাইট তৈরির দিক থেকে অবশ্য এটি বেশ চমৎকার একটি প্লাটফর্ম। সিম্পলসাইটের সাহায্যে ই-কমার্সের ওয়েবসাইট তৈরি ও ব্যবহার খুবই সহজ ও বেশ কার্যকর। কিন্তু অনলাইন স্টোরের ক্ষেত্রে এর সাহায্যে মাত্র ৫টি পণ্য বিক্রির সুযোগ দেওয়া হয়। এবং এই সংখ্যাটি বাড়াতে চাইলে ব্যবহারকারীকে প্রতি মাসে ৩০.৪৯ ডলার খরচ করতে হবে। সিম্পলসাইটে ব্যবহারকারী মোট ৫টি ইমেইল এড্রেস যুক্ত করতে পারবেন। যেটি সাধারণত নতুন খোলা ওয়েবসাইটের জন্য যথেষ্টই। সিম্পলসাইটের সাহায্যে বহু পেজের ওয়েবসাইট খোলার ক্ষেত্রে কিছুটা সতর্ক থাকা প্রয়োজন। এর ফ্রি প্ল্যানের সাহায্যে শুধুমাত্র ১৫ টি পৃষ্ঠা তৈরি ও ব্যবহার করা যায়। ফলে অনেকগুলো পৃষ্ঠার ওয়েবসাইট তৈরি করা এতে কিছুটা সমস্যার সৃষ্টি করতে পারে। সিম্পলসাইটের একটি গুরুত্বপূর্ণ বৈশিষ্ট্য হচ্ছে এর মোবাইলে এডিট করার বিষয়টি। ওয়েবসাইট তৈরি, পরিচালনা ও ওয়েবসাইটটি ব্যবহার করার সময় সকলেই এই প্লাটফর্মের বিষয়বস্তুগুলো মোবাইল ফোনেই সহজে উপভোগ করতে পারবেন। এবং এর জন্য আলাদা করে কোন অ্যাপ বা অন্য কিছু ডাউনলোড করারও প্রয়োজন নেই।\nসোজাসাপ্টা ব্যবহার ও সম্পাদনা করা যায়।\nমোবাইলে ব্যবহারের ক্ষেত্রে অনেক সুবিধা পাওয়া যায়।\nকাস্টমাইজেশন করার ও প্রয়োজনীয় অনেক ফিচারের অভাব।\nমাত্র ৫টি পণ্য বিক্রির সুযোগ ই-কমার্সের ক্ষেত্রে।\nযেকোনো ধরনের ওয়েবসাইট তৈরির জন্য বেশ জনপ্রিয় একটি প্লাটফর্ম হচ্ছে ওয়েবনোড (Webnode)। বিশ্বব্যাপী ২২ মিলিওনেরও বেশী ওয়েবসাইট ওয়েবনোডের মাধ্যমে তৈরি। ওয়েবনোডের সহজে ব্যবহার পদ্ধতি, ব্যক্তিগত, ব্যবসায়িক, ই-কমার্স সহ আরো অনেক ধরনের ওয়েবসাইট তৈরির সুবিধা এই প্লাটফর্মটিকে অন্যান্য অনেকগুলো প্লাটফর্ম থেকে এগিয়ে রাখছে। যদিও ওয়েবনোড-এর সাহায্যে ব্লগ তৈরি করা কিছুটা সমস্যার। এর কারণ হচ্ছে ওয়েবনোড-এর ব্লগ ফাংশনটি খুবই সাধারণ মানের। ফলে এর সাহায্যে ব্লগ তৈরি করলে ব্যবহারকারীকে কমেন্ট ম্যানেজ করা সহ অনেক ধরনের অসুবিধাতেই পড়তে হতে পারে। ওয়েবনোডের একটি খুবই গুরুত্বপূর্ণ সুবিধা হচ্ছে এর ফ্রি প্ল্যানেও ব্যবহারকারী নিজস্ব ডোমেইন নেম ব্যবহার করতে পারবে। যা যেকোনো ওয়েবসাইট ব্যবহার ও প্রচারের জন্য খুবই প্রয়োজনীয়। এছাড়াও এতে অন্যান্য ওয়েবসাইট তৈরির প্লাটফর্মের মতো বিজ্ঞাপনের সমস্যা পোহাতে হয় না। ফলে এর ফ্রি ভার্শনটিই ব্যবহারকারী ওয়েবনোড-এর ব্যক্তিগত বিজ্ঞাপন ছাড়া উপভোগ করতে পারবে। ওয়েবনোড-এর সাহায্যে ওয়েবসাইট তৈরির আরেকটি অসাধারণ বিষয় হচ্ছে এর শতাধিক টেমপ্লেট ও আগে থেকে তৈরি করা ডিজাইন। যার মাঝে আধুনিক ডিজাইনের ওয়েবসাইট তৈরির মতো অনেকগুলো টেমপ্লেটও রয়েছে। এতে বিল্ট-ইন এসইও (SEO) এর অনেকগুলো ফিচার থাকায় এসইও (SEO) এর বিষয়টিও অনেকটাই সহজ হয়ে যায়। কিন্তু এতগুলো সুবিধার ভিড়ে ওয়েবনোডের একটি অন্যতম অসুবিধা হচ্ছে এর ফ্রি প্ল্যানের স্টোরেজ স্বল্পতা। কোন ব্যবহারকারী ওয়েবনোডের ফ্রি প্ল্যান ব্যবহার করে থাকলে শুধুমাত্র ১০০ মেগাবাইট স্টোরেজ ও ১ গিগাবাইট ব্যান্ডউইথ ব্যবহার করতে পারবে। যা একটি সাধারণ ওয়েবসাইট পরিচালনা করার জন্যও অনেক ক্ষেত্রেই যথেষ্ট নয়।\nব্যক্তিগত ডোমেইন নেম ব্যবহার করা যায়।\nএসইও (SEO) এর বিভিন্ন ফিচার যুক্ত করা যায়।\nব্লগিং ওয়েবসাইটের সীমাবদ্ধতা।\nমাত্র ১০০ মেগাবাইট স্টোরেজ ও ১ গিগাবাইট ব্যান্ডউইথ।\nঅসংখ্য অসাধারণ কিছু ফিচারযুক্ত ওয়েবসাইট তৈরির একটি প্লাটফর্ম হচ্ছে সাইট123 (Site123)। ব্যক্তিগত প্রয়োজনের ওয়েবসাইট থেকে ব্যবসা প্রতিষ্ঠানের ওয়েবসাইট, অনলাইন স্টোর সহ আরো অনেক ধরনের ওয়েবসাইট তৈরির সুবিধাই রয়েছে এই প্লাটফর্মটিতে। সাইট123 তে ওয়েবসাইট তৈরির জন্য ১০টি ক্যাটাগরিতে ভাগ করে মোট ১৮০টি টেমপ্লেট রয়েছে। যদিও এর টেমপ্লেটগুলোর বেশিরভাগই অনেকটা কাছাকাছি ধরনের। কিন্তু সাইট123 এর অন্যতম একটি অসুবিধা হচ্ছে এই টেমপ্লেটগুলো খুব একটা কাস্টমাইজ করতে না পারা। এখানে থাকা টেমপ্লেটগুলো অধিকাংশ ক্ষেত্রেই প্রায় একই রকম ভাবে ওয়েবসাইটে ব্যবহার করতে হয়। ফলে নিজের মত একটি ওয়েবসাইটের সুবিধা এক্ষেত্রে অতটা পাওয়া যাবে না। সাইট123 তে ব্যবসা প্রতিষ্ঠানের জন্য সাধারণ ওয়েবসাইট সহজেই খোলা গেলেও সেটি বিস্তৃত করতে ও অন্যান্য ফিচার ব্যবহার করতে হলে প্রিমিয়াম প্ল্যানগুলো ব্যবহার করতে হবে। এছাড়া সাইট123 ব্যবহার করে ওয়েবসাইট তৈরির জন্য Drag-and-Drop এর সুবিধা নেই। কিন্তু এর খুবই সহজ এডিটিং বার ব্যবহারকারীকে এই অসুবিধাটি বোধ করতে দিবে না। সাইট123 এর ব্যবহারকারীদের জন্য একটি খুবই সুবিধাজনক বিষয় হলো এর সার্বক্ষণিক লাইভ চ্যাট অপশন ও অসাধারণ কাস্টমার সাপোর্ট। যেকোনো সমস্যায় এখান থেকে ১৬টি আলাদা আলাদা ভাষায় তাদের সাহায্য পাওয়া যাবে। সাইট123 ব্যবহার করে তৈরি করা ওয়েবসাইটের জন্য ৫০০ মেগাবাইট স্টোরেজ দেওয়া হয়। যা সাধারণ ছোট একটি ওয়েবসাইটের জন্য যথেষ্ট। এছাড়াও এতে একটি ফ্রি ইমেজ গ্যালারি ব্যবহার করার সুবিধা রয়েছে। এর সাহায্যে কোন ব্যবসা, ফটোগ্রাফি বা এধরণের কোন ওয়েবসাইটের ছবিগুলো সহজেই প্রদর্শন করা যাবে।\nঅনেকগুলো টেমপ্লেট ব্যবহার করার সুযোগ।\nসহজ এডিটিং বার।\nচমৎকার কাস্টমার সাপোর্ট।\nফ্রি ইমেজ গ্যালারি।\nটেমপ্লেটগুলো কাস্টমাইজেশন করার সুযোগ কম।\nDrag-and-Drop ব্যবহার করার সুযোগ নেই।\nঅনেক প্রয়োজনীয় ফিচার ফ্রি প্ল্যানে অন্তর্ভুক্ত নেই।\nওয়েবসাইট তৈরি করার জন্য গুগলের তৈরি ওয়েবসাইট বিল্ডার হচ্ছে গুগল সাইটস (Google Sites)। খুব দ্রুত সময়ের মাঝে কোন ইভেন্ট, পেশাদারী পোর্টফলিও অথবা কোন ছোট প্রজেক্টের জন্য সাধারণ একটি ওয়েবসাইট তৈরি করার জন্য গুগল সাইটস অসাধারণ একটি প্লাটফর্ম। গুগল সাইটস-এর মাধ্যমে যে কেউ পরিচ্ছন্ন ও সাধারণ একটি ওয়েবসাইট সহজেই তৈরি করতে পারবে। গুগলের এই প্লাটফর্মটি ব্যবহার করার সময় গুগলের অন্যান্য সকল অ্যাপই এর সাথে সহজেই সরাসরি সংযুক্ত করা যায়। এমনকি প্রয়োজনে গুগল ড্রাইভ থেকে যেকোনো ফাইল সরাসরি গুগল সাইটস এ যুক্ত করা যায়। গুগল এনালাইটিক্স, এডসেন্সের মত ওয়েবসাইটের জন্য অতি প্রয়োজনীয় কিছু ফিচারও এর সাথে যুক্ত করা যায় নির্বিঘ্নেই। কিন্তু এতে গুগলের সকল ফিচার যুক্ত করা গেলেও এতে কোন থার্ড পার্টি অ্যাপ যুক্ত করার সুবিধা নেই। ফলে এতে অনেক ধরনের ফিচার ব্যবহার করতে অনেকটাই বেগ পেতে হয়। টেমপ্লেটের দিক থেকে গুগল সাইটস-এ ওয়েবসাইট তৈরির জন্য শুধুমাত্র ৯টি টেমপ্লেট দেওয়া আছে। এবং এই টেমপ্লেটগুলোর কোনটাই ব্যবসায়ীক বা অন্য কোন পণ্যের প্রচারের জন্য তৈরি করা নয়। কিন্তু এগুলোর সাহায্যে ব্যবহারকারী চমৎকারভাবে একটি অনলাইন প্রোজেক্টের বা কোন পোর্টফলিও-এর ওয়েবসাইট তৈরি করে নিতে পারবে। সংখ্যার দিক থেকে কম হলেও এর টেমপ্লেটগুলো অনেকখানিই কাস্টমাইজ করার সুযোগ রয়েছে। কিন্তু গুগল সাইটস-এর প্রধান একটি সমস্যা হলো এতে ব্লগ তৈরি, ব্যবসা প্রতিষ্ঠানের ওয়েবসাইট তৈরি জন্য কোন ধরনের ফিচার দেওয়া নেই। ফলে এসকল ধরনের ওয়েবসাইট তৈরি বা পরিচালনা করা গুগল সাইটস এর সাহায্যে অতটা সুবিধাজনক নয়। গুগল সাইটস-এ গুগলের অন্যান্য অ্যাপের মতো অটোসেভ-এর ফিচার থাকায় কাস্টমাইজেশন নষ্ট হওয়ারও সুযোগ নেই সহজে। এতে ভার্শন হিস্টোরি দেখারও সুযোগ থাকায় কি কি পরিবর্তন করা হয়েছে তাও সহজেই জেনে নেওয়া যায়। গুগল সাইটস ব্যবহার করলে ব্যবহারকারী বিনামূল্যেই আনলিমিটেড স্টোরেজ ব্যবহার করার সুযোগ পাবেন। যা একটি ওয়েবসাইট তৈরির জন্য খুবই সুবিধার একটি বিষয়।\nগুগলের সকল অ্যাপ সহজেই সরাসরি ব্যবহার করতে পারবেন।\nঅনেক কাস্টমাইজেশন করার সুযোগ রয়েছে।\nআনলিমিটেড স্টোরেজ রয়েছে।\nথার্ড পার্টি অ্যাপ ব্যবহার করতে পারবেন না।\nমাত্র ৯ টি টেমপ্লেট এর বেশি ব্যবহার করতে পারবেন না।\nব্যবসা প্রতিষ্ঠানের ওয়েবসাইট তৈরির সুবিধা নেই।\nফ্রি ওয়েবসাইট কথাটি শুনলেই হয়তো সকল ফ্রি ওয়েবসাইটকেই প্রচন্ড ধীরগতির, নিরাপত্তা বিহীন বলে মনে হতে পারে। কিন্তু কার্যত অনেক ক্ষেত্রেই ফ্রি এবং প্রিমিয়াম ওয়েব হোস্টিং সমান বা কাছাকাছি মানের নিরাপত্তা, নেটওয়ার্ক ব্যান্ডউইথ প্রদান করে থাকে। সাধারণত প্রিমিয়াম হোস্টিং-এর ক্ষেত্রে অতিরিক্ত স্টোরেজ, অনেক ধরনের স্ক্রিপ্ট সাপোর্ট করা, অনেকগুলো ইমেইল একাউন্ট ব্যবহার করার মতো সুবিধা পাওয়া যায়। যেগুলো সাধারণত নতুন কোন ওয়েবসাইটের জন্য বা নতুন খোলা ব্যবসা প্রতিষ্ঠানের ওয়েবসাইটের জন্য অতটা প্রয়োজন হয় না। এছাড়াও ওয়েবসাইটটি বা ব্যবসা প্রতিষ্ঠানটি বিস্তৃত হলে যে কেউ সহজেই ফ্রি ব্যবহার থেকে প্রিমিয়াম সার্ভিসে যেতে পারবে। অর্থাৎ কারো যদি প্রিমিয়াম সার্ভিসের বিশেষ প্রয়োজন না হয়, সে চাইলে সহজেই ফ্রি ওয়েবসাইট তৈরি করে ব্যবহার করতে পারবে।\nবর্তমান সময়ে কোন কিছু প্রচার ও প্রসারের জন্য একটি নিজস্ব ওয়েবসাইট অনেক গুরুত্বপূর্ণ। কিন্তু কোন ওয়েবসাইট প্রথমেই প্রিমিয়াম প্ল্যান ব্যবহার করে খুলে ফেলাটা অনেক ক্ষেত্রেই বোকামি। এছাড়াও অনেকের পক্ষেই ওয়েবসাইটের জন্য বাড়তি খরচ করাটাও সহজ নয়। তাই এসকল ক্ষেত্রে আমাদের ফ্রি ওয়েবসাইট তৈরি করার প্লাটফর্মের প্রয়োজন হতে পারে। সেসব সময় এই লেখাটি আপনাদের যথাযথ ভাবে সাহায্য করবে বলে আশা করছি।\nউত্তরঃ হ্যাঁ। যেকোনো ওয়েবসাইটেই ফ্রি প্ল্যান থেকে প্রিমিয়াম প্ল্যানে যাওয়া যাবে।\nউত্তরঃ ফ্রি প্ল্যান থেকে প্রিমিয়াম প্ল্যানে গেলে আপনি পূর্বের ওয়েবসাইটটিই ব্যবহার করতে পারবেন। এবং প্রয়োজন অনুযায়ী প্রিমিয়াম প্ল্যানের ফিচারগুলো যুক্ত করে নিতে পারবেন।\nউত্তরঃ ব্লগারসহ অন্যান্য কিছু ওয়েবসাইটের ফ্রি প্ল্যানেই AdSense ব্যবহারের মাধ্যমে ব্যবহারকারী চাইলে টাকা উপার্জন করতে পারবে।\nউত্তরঃ হ্যাঁ। বিভিন্ন Plugin এর সাহায্যে কেউ চাইলে তার ওয়েবসাইটটিকে এক প্লাটফর্ম থেকে অন্য প্লাটফর্মে নিতে পারবেন। কিন্তু এটি অধিকাংশ ক্ষেত্রেই পরিশ্রম সাপেক্ষে একটি কাজ।\nউত্তরঃ ওয়েবসাইটের ডোমেইন নেম একবার রেজিষ্ট্রেশন করা হয়ে গেলে আর পরিবর্তন করা যায় না।


টিউলিপের সঙ্গে চুক্তি বাতিলের ব্যাখ্যা দিল বিএনপি - The Daily Ajkerprottasha\nনিজস্ব প্রতিবেদক : বিএনপি সরকার আমলে ডাচ কোম্পানি টিউলিপ কম্পিউটার্সের সঙ্গে চুক্তি বাতিলের ব্যাখ্যা দিয়েছে বিএনপি। দলটির পক্ষ থেকে বলা হয়েছে, আওয়ামী লীগ আমলে স্বাক্ষরিত ওই চুক্তি বাংলাদেশের ‘স্বার্থবিরোধী’ হওয়ায় বিএনপি ক্ষমতায় গিয়ে তা বাতিল করেছিল। ওই চুক্তি বাতিল নিয়ে প্রধানমন্ত্রী শেখ হাসিনার এক বক্তব্যের প্রতিক্রিয়ায় গতকাল সোমবার এক সংবাদ সম্মেলনে এই বক্তব্য হাজির করেন বিএনপির জ্যেষ্ঠ যুগ্ম মহাসচিব রুহুল কবির রিজভী।\nআওয়ামী লীগের ১৯৯৬-২০০১ মেয়াদের সরকার আমলে নেদারল্যান্ডসের কোম্পানিটির সঙ্গে কম্পিউটার সরবরাহের চুক্তি হয়েছিল। ২০০১ সালে খালেদা জিয়া প্রধানমন্ত্রী হওয়ার পর তা বাতিল করা হয়।\nশেখ হাসিনা গত ২৮ নভেম্বর এক অনুষ্ঠানে বলেন, বঙ্গবন্ধুর নাতনি টিউলিপ সিদ্দিকের নামে ওই কোম্পানির নাম হওয়ায় প্রতিহিংসার বশে বিএনপি-জামায়াত জোট সরকার ওই চুক্তি বাতিল করেছিল। আর এর কারণে বাংলাদেশকে ৩২ কোটি টাকা ক্ষতিপূরণ দিতে হয়েছিল। চুক্তি বাতিলের ব্যাখ্যায় রিজভী বলেন, “টিউলিপ কোম্পানির সাথে করা চুক্তিটি ছিল দুর্নীতি ও জাতীয় স্বার্থবিরোধী চুক্তির একটি খারাপ নজির।”\nবিএনপি সরকার গঠনের পর ওই চুক্তি বাতিলের পেছনে তিনটি কারণ দেখান তিনি। প্রথমত, আন্তর্জাতিক বাজার মূল্যের তুলনায় দ্বিগুণ মূল্যে কম্পিউটার কেনার এই চুক্তি করা হয়েছিল। দ্বিতীয়ত, চুক্তির শর্তাবলির সবই ছিল ডাচ কোম্পানির পক্ষে। তৃতীয়ত, চুক্তির শর্তানুযায়ী নেদারল্যান্ডস অনুদানের প্রায় ৫০ কোটি টাকা বাংলাদেশকে দেয়নি। ওই চুক্তি বাতিলের পর বিএনপি আমলে অন্য দেশ থেকে প্রায় অর্ধেক দামে কম্পিউটার আমদানি করা হয়েছিল বলে দাবি করেন রিজভী। ওই চুক্তি বাতিলের কারণে বিএনপি আমলে কোনো ক্ষতিপূরণ দিতে হয়নি দাবি করে তিনি বলেন, “চুক্তি বাতিলের বিরুদ্ধে নেদারল্যান্ডসের অভ্যন্তরীণ আদালতের রায় অনুযায়ী বিএনপি সরকার এবং পরবর্তীতে জরুরি অবস্থার সরকার, কেউই ক্ষতিপূরণ দেয়নি।\n“সিদ্ধান্ত ছিল, আইনি লড়াই চালিয়ে যাওয়ার। কিন্তু আওয়ামী লীগ ক্ষমতায় এসে আইনি লড়াই ছেড়ে দিয়ে টিউলিপ কোম্পানিকে ক্ষতিপূরণ দেয় রাষ্ট্রীয় অর্থে। অথচ বাংলাদেশ ডাচ সরকারের কাছ থেকে একটি টাকাও পায়নি, একটি কম্পিউটারও নয়।” ওই চুক্তি অনুযায়ী, বাংলাদেশকে ১০ হাজার কম্পিউটার দেওয়ার কথা ছিল টিউলিপের। যার অর্ধেক দাম নেদারল্যান্ডস সরকার দিতে চেয়েছিল বলে শেখ হাসিনা জানান। চুক্তি বাতিলের পর আইনি লড়াইয়ে বাংলাদেশ হেরেছিল জানিয়ে তিনি বলেছিলেন, “টিউলিপ কোম্পানি বাংলাদেশ সরকারের বিরুদ্ধে মামলা করল। সেই মামলায় বাংলাদেশ হারল। ১০ হাজার কম্পিউটার তো গেলই, ৩২ কোটি টাকা ক্ষতিপূরণও দিতে হল।\n“এক নামের প্রতি খালেদা জিয়া প্রতিহিংসার বশবর্তী হয়ে বাংলাদেশের ৩২ কোটি টাকা গচ্চা দিল। আর টিউলিপকে যে টাকাটা আমরা দিয়েছিলাম, তাও গেল। এভাবে সমস্ত লোকসান হল।” রিজভী বলেন, “আমাদের প্রশ্ন হল, প্রধানমন্ত্রীর এই গালগল্পের সূত্র কী? তাকে কে বলেছে বেগম খালেদা জিয়া নামের মিলের কারণে চুক্তি বাতিল করেছিলেন? এই আষাঢ়ে গল্প ফেঁদে তিনি বেগম খালেদা জিয়ার বিরুদ্ধে কুৎসা রটনা করে নিজেদের অবৈধ সত্তা এবং মহাসমারোহে দুর্নীতি ও জাতীয় স্বার্থবিরোধী চুক্তিকে আড়াল করতে চান।” ওই চুক্তি নিয়ে বিএনপি নেতা আরও বলেন, “২০১১ সালে নেদারল্যান্ডসে বাংলাদেশের রাষ্ট্রদূত মোহাম্মদ আলী সরকার ওই কোম্পানির লোকদের ২ মিলিয়ন ১৩০ হাজার ইউরো বা ২৩ কোটি টাকা পৌঁছে দেন কঠোর গোপনীয়তার সঙ্গে।\n“জরিমানার নগদ টাকা ছাড়াও মামলা চালানোর খরচ ও অ্যাটর্নি জেনারেলসহ বেশ কয়েকজন উচ্চপদস্থ সরকারি কর্মকর্তার নেদারল্যান্ডস সফরে সরকারি তহবিল থেকে আরও খরচ হয়েছে প্রায় ২২ কোটি টাকা। সব মিলিয়ে প্রায় ৪৫ কোটি নগদ টাকা গচ্চা দিতে হয়েছে বাংলাদেশকে।”\nশেখ হাসিনার ১৯৯৬-২০০১ মেয়াদের সরকারের সময়কার ইআরডি সচিব মসিউর রহমান (বর্তমানে প্রধানমন্ত্রীর উপদেষ্টা) ‘গোপনে গলদপূর্ণ’ ওই চুক্তি করেছিলেন বলে দাবি করেন রিজভী। তিনি বলেন, তৎকালীন মন্ত্রিসভা কমিটি কঠিন শর্ত মেনে ওই চুক্তিটি করার জন্য মসিউর রহমানকে দায়ী করেছিল। রিজভী বলেন, “২০০৪ সালের ৭ জুন সরকারি ক্রয়সংক্রান্ত কমিটির প্রধান হিসাবে বিএনপি সরকারের অর্থমন্ত্রী সাইফুর রহমান সুস্পষ্ট ভাষায় বলেছিলেন, তারা আমাদেরকে টাকা দেয়নি, কম্পিউটারও দেয়নি। তবে আমরা কেন তাদের দেশের আদালতের রায় অনুযায়ী তাদেরকে ক্ষতিপূরণের টাকা দেব?”\nটিউলিপের সঙ্গে চুক্তি বাতিল নিয়ে সমালোচনার জবাবে রাষ্ট্রায়ত্ত টেলিফোন শিল্প সংস্থার দোয়েলকম্পিউটার নিয়েও প্রশ্ন তোলেন বিএনপি নেতা। রিজভী বলেন, “আওয়ামী লীগের প্রকল্প মানেই দুর্নীতির মহাধুমধাম। আপনাদের মনে আছে তারা (সরকার) ২০১২ সালে একবার দোয়েল কম্পিউটার নামে একটি প্রকল্প উদ্বোধন করেছিল। সেই দোয়েল কোথায় উড়ে গেছে, তা জনগণ কিছুই জানে না।”\nTags: টিউলিপের সঙ্গে\nPrevious ব্যানার-ফেস্টুন না টাঙিয়ে টাকা গরিব-অসহায় মানুষকে দিতে বললেন ওবায়দুল কাদের\nNext ৭ টাকার ফুলকপি কেন ৫০ টাকা, প্রশ্ন নানকের


অধ্যায় ৬৪ - সর্বশক্তিমান ঈশ্বরের গির্জা\nআমার কথাগুলিকে তোমাদের তির্যক ও প্রসহনমূলকভাবে অনুধাবন করা উচিত নয়; তোমরা তাকে সমস্ত দিক থেকে বুঝবে, এবং তাকে আরও গভীরভাবে উপলব্ধি করতে চেষ্টা করবে এবং বারংবার তা নিয়ে চিন্তা করবে—শুধু এক দিন বা এক রাতের জন্যই নয়। তোমরা জানো না আমার ইচ্ছা কীসের মধ্যে নিহিত আছে অথবা কোন পরিপ্রেক্ষিতে আমি এক কষ্টসহিষ্ণু মূল্য প্রদান করেছি; আমার ইচ্ছার জন্য তোমরা কীভাবে তোমাদের বিবেচনাবোধ প্রদর্শন করতে পারো? তোমরা সব এরকমই—গভীরে গিয়ে বিস্তারিত অনুসন্ধানে একেবারেই অক্ষম, শুধু উপর-উপর দৃষ্টিনিবদ্ধ তোমাদের, আর কেবল নকল করতেই পারো তোমরা। একে আধ্যাত্মিকতা কীভাবে বলা যায়? এটি শুধুমাত্র মানবিক উদ্দীপনা; এটি আমার প্রশংসাযোগ্য নয় এবং, বরং, এই ধরণের কাজকে আমি ঘৃণা করি। আমি তোমাকে এই কথা বলেছি যে: আমি ঘৃণা করি এমন সমস্ত কিছু অবশ্যই নির্মূল হয়ে যাবে, চরম দুর্দশায় নিস্তেজ হয়ে যাবে এবং আমার তেজ ও শাস্তির কাছে আত্মসমর্পণ করবে। অন্যথায়, আমাকে সর্বদাই মানুষের চোখ দিয়ে পর্যবেক্ষণ করে, ভীতিকর মানে কী তা মানুষ জানতেই পারবে না এবং তার ফলে অত্যন্ত ভ্রষ্ট হয়ে পড়বে-তারা এতটাই নির্বোধ! শয়তানের ভাবধারা থেকে নিজেকে মুক্ত করার একটাই মাত্র পথ আছে, আর তা হল আমার কাছে আসা এবং আমার সাথে ভাববিনিময় করা। আমি চাই তোমরা সবাই এই নিয়ম মেনেই চলো যাতে তোমরা বিচারের হাত থেকে এবং জীবনযন্ত্রণা ভোগ করা থেকে রক্ষা পেতে পারো।\nমানবজাতির সাথে কাজ করা খুবই কষ্টকর, তারা সবসময়েই বাইরের লোকজন, ঘটনাবলী এবং বিষয়াবলী এমনকি তাদের নিজস্ব ধ্যান-ধারণাগুলির নিয়ন্ত্রণাধীন থাকে। ফলত, তারা আমার জন্য সঠিক সাক্ষ্য প্রদান করতে পারে না এবং আমার সাথে খুব ভালভাবে সহযোগিতাও করে চলতেও পারে না। আমি প্রতিনিয়তই তোমাদের সহায়তা ও লালন করে চলেছি, কিন্তু তা সত্ত্বেও তোমরা আমার সাথে সহযোগিতার ক্ষেত্রে তোমাদের সেরা কাজটি করে দেখাতে অক্ষম থেকে যাও। এই সব কিছু আসলে আমার প্রতি তোমাদের উপলব্ধির অভাবকেই প্রদর্শিত করে। যখন সময় আসবে—যখন আমার ব্যাপারে তোমাদের আর কোন সন্দেহের অবকাশই থাকবে না—তখন আর তোমাদের সত্যের পথে হাঁটা থেকে কেউই আটকাতে পারবে না, এবং কোন মানবীয় ধ্যান-ধারণাই আর তোমাদের কাছে প্রাধান্য পাবে না। আমি কেন এই কথা বলছি? তোমরা কি আমার কথাগুলির অর্থ সত্যিই বুঝতে পারছো? আমি যখন আমার এই সব কথাগুলির ব্যাখ্যা দেব তখন তোমরা কিছুটা হলেও বুঝতে সক্ষম হবে। মানুষের মস্তিষ্ক খুবই নির্বোধ ও দুর্বল। সূচ বিদ্ধ হয়ে তাদের অস্থি অবধি পৌঁছালে তবেই তারা ব্যথা অনুভব করতে পারে। অর্থাৎ, আমার কথাগুলি যখন তোমাদের অসুস্থতার উৎসকে নির্দেশ করে একমাত্র তখনই তোমরা তা পূর্ণরূপে উপলব্ধি করো। তা সত্ত্বেও, অনেক সময়েই তোমরা আমার কথাগুলিকে অভ্যাসে পরিণত করতে বা নিজেদের জানতে অনীহা প্রদর্শন করো। কেন এই মুহূর্তেও তোমরা উপলব্ধি করতে পারো না যে মানুষের সাথে কাজ করা কতটা কঠিন ব্যাপার? তা কি এই জন্য যে, আমার কথাগুলি স্পষ্ট বা পরিষ্কার নয়? আমি তোমাদের জন্য শুধু এইটুকু চাই যে তোমরা আমার সাথে সহযোগিতা করো, আগ্রহের সাথে ও ঐকান্তিকভাবে; তোমরা কোন শ্রুতিমধুর বাক্য বলো বা না-ই বলো, যতক্ষণ তোমরা আমার সাথে সহযোগিতা করে চলবে এবং ঐকান্তিকভাবে আমার আরাধনা করবে, তোমরা আমার সুরক্ষার আচ্ছাদনের নীচেই থাকবে। এই ধরনের লোকেরা খুবই অজ্ঞ হলেও, আমি তাদেরকে এমনভাবে জ্ঞানদান করব যাতে তারা তাদের অজ্ঞতাকে ঝেড়ে ফেলে দিতে পারে। আর তার কারণ হল, আমার কাজ অতিঅবশ্যই আমার বাক্যের অনুরূপ; আমি সর্বশক্তিমান ঈশ্বর যিনি কখনোই এমন প্রতিশ্রুতি দেন না যা তিনি পালন করতে পারবেন না।\nআমি অবিলম্বে গির্জাগুলিতে এবং সমস্ত প্রথম জন্মলাভ করা পুত্রদের কাছে আমার ইচ্ছার কথা প্রকাশ করব, এবং কোনো কিছুই কখনোই গোপন করা হবে না, কেননা যে দিনটিতে সব কিছু প্রকাশিত হওয়া উচিত সেই দিনটি এসে গেছে। অর্থাৎ, “গোপন” কথাটি, এখন থেকে আর কখনোই ব্যবহার করা হবে না, গোপন যা কিছু আছে তার অতি সামান্যেরই অস্তিত্ব থেকে যাবে। সমস্ত গোপন মানুষ, ঘটনা এবং জিনিস নিশ্চিতরূপে এক-এক করে প্রকাশিত হয়ে পড়বে। আমি সেই বিচক্ষণ ঈশ্বর যার হাতে পূর্ণ কর্তৃত্ব রয়েছে। সমস্ত ঘটনা, সমস্ত জিনিস, এবং প্রতিটি ব্যক্তি আমার দুই হাতের মধ্যে ধরা আছে। তাদের উন্মোচিত করার জন্য আমি নিজের পদক্ষেপ গ্রহণ করি, এবং আমি তাদের সকলকে একে-একে, ক্রমান্বয়ে, উন্মোচিত করব। আমাকে যারা প্রলোভিত করার দুঃসাহস দেখাবে বা আমার থেকে কোন কিছু লুকানোর চেষ্টা করবে তাদের ক্ষেত্রে, আমি নিশ্চিত করবো যেন তারা আর কখনোই মাথা তুলে না দাঁড়াতে পারে। আমি এমনভাবে পদক্ষেপ নেব যাতে তা তোমরা স্পষ্টরূপে দেখতে পাও। স্পষ্টভাবে দেখো! কষ্টসহিষ্ণুতার যে মূল্য আমি দিয়েছি তা বিফলে যায়নি; তা ফলপ্রসূ হবেই। যারাই আমার কথায় মনোযোগ না দেবে বা আমার কথা অমান্য করবে, তারা সঙ্গে-সঙ্গে আমার শাস্তির সম্মুখীন হবে। এরপরও কারা আমার বিরুদ্ধাচরণ করার দুঃসাহস দেখাবে? তোমাদের সবাইকে আমার কথা মেনে চলতেই হবে। আমি তোমাদের বলছি যে: আমি যা বলি আর করি, এবং আজ আমার যে সব কাজ, ধারণা, ভাবনা এবং পরিকল্পনা রয়েছে, সেই সবকিছুই সঠিক; তা মানুষের জন্য আর কোন বিবেচনার জায়গা রাখে না। আমি কেন তোমাদের বারংবার বলছি যে, তোমাদের শুধু অনুসরণ করতে হবে, এবং এই নিয়ে আর কোন কিছু তোমাদের ভাবতে হবে না? এটি সেই কারণেই। তোমরা কি তা সত্ত্বেও আমাকে ব্যাখ্যা দিতে বলবে?\nতোমাদের ধ্যান-ধারণাগুলি তোমাদের উপর কর্তৃত্ব করে, তা সত্ত্বেও তোমরা এ কথা ভাবো না যে, এর কারণ তোমরা নিজেরাই পর্যাপ্ত প্রয়াস করোনি। বরং, তোমরা এর কারণ হিসেবে আমাকে দেখেছ, এই বলে যে, আমি তোমাদের জ্ঞানালোক দান করিনি। এটা কেমন কথা হল? তোমরা নিজেরা নিজেদের কোন দায়িত্ব নেবে না আর সবসময় আমার কাছে অভিযোগ করে যাবে। আমি তোমাদের সতর্ক করে দিচ্ছি! তোমরা যদি এভাবেই চলতে থাকো, একদম কোনই মূল্য না দিয়ে চলতে চাও, তাহলে তোমাদের ছুড়ে ফেলে দেওয়া হবে! আমি সারাদিন তোমাদের ভয় দেখানোর জন্য বড়-বড় কথা বলি না। এটি আসলে বাস্তব সত্য: আমি যা বলি তাই করি। আমার মুখ থেকে কোনো কথা নিঃসৃত হলেই, তা সঙ্গে-সঙ্গে কার্যকর হতে শুরু করে। অতীতে, আমি যা বলতাম সেগুলি ধীরে-ধীরে কার্যকর হত; এখন কিন্তু সব বদলে গেছে এবং কোন কিছু আর ধীরে-ধীরে হবে না। আরও স্পষ্ট করে বললে, আমি আর অনুনয় বা তোষামোদ করি না; বরং, আমি তোমাদের উৎসাহিত ও বাধ্য করি। আরও সহজ ভাষায় বললে, যারা পালন করতে পারে তারা তা করবে, অন্যদিকে যারা পালন করতে পারে না, এবং যারা নিরন্তর এগিয়ে যেতে পারে না, তারা নির্মূল হয়ে যাবে। আমি সম্ভাব্য সব রকমভাবেই তোমাদের সাথে ধৈর্য রেখে কথা বলার চেষ্টা করে এসেছি, কিন্তু তোমরা মোটেই তা শোননি। এখন যেহেতু কাজটা চলতে-চলতে এই পর্যায়ে এসে পৌঁছেছে, এখন তোমরা আর কী করবে? এখনও কি তোমরা নিজেদের প্রশ্রয় দিয়ে যাবার কাজ চালিয়ে যাবে? এই ধরনের মানুষকে পূর্ণতা দান করা যায় না, বরং আমি নিশ্চিতরূপে তাদের নির্মূল করে দেব!\nপূর্ববর্তী: অধ্যায় ৬৩\nপরবর্তী: অধ্যায় ৬৫\nতুমি কি জানো? ঈশ্বর মানুষের মধ্যে এক মহান কাজ করেছেন\nপুরনো যুগ অতিক্রান্ত এবং নতুন যুগের সূচনা হয়েছে। দিনের পর দিন, বছরের পর বছর ঈশ্বর প্রভূত কাজ করেছেন। জগতে আবির্ভূত হয়েছেন এবং তারপর...


নিরাপদে বাড়ি ফেরা\nঈদ মানে আনন্দ, ঈদ মানে খুশি। ইসলাম ধর্মাবলম্বীদের প্রধান ধর্মীয় উৎসব ঈদুল ফিতর। জীবন-জীবিকার প্রয়োজনে অনেক মানুষকে ঢাকায় বসবাস করতে হয়, যাদের সবারই কোনো না কোনো গ্রামে বা মফস্বল শহরে স্থায়ী বাড়ি। ঈদ উপলক্ষে বাড়িতে গিয়ে সবার সঙ্গে ঈদের আনন্দ উপভোগ করবে এটাই স্বাভাবিক এবং এই অদম্য বাসনা যেখানে সুরধারায় প্রবাহিত হওয়ার কথা, সেখানে মন থাকে এক সার্বক্ষণিক আতঙ্কে! বাড়িতে এলেই সুস্থভাবে, নিরাপদভাবে যেতে পারবে কিনা। ছয় ঘণ্টার পথ কত ঘণ্টা লাগবে? এ রকম অসংখ্য প্রশ্ন ওঠানামা করে মনে। তবু আশা থাকে যেভাবেই হোক যেতে হবে। এই হলো ঘরমুখো মানুষের ঈদে ফেরার বাস্তবতা।\nএ ঈদে নাড়ির টানে মানুষ ছুটে নিজ বাড়িতে পরিবার-পরিজনের সান্নিধ্যে। কারণ বছর শেষে আনন্দের দিনটি সবাই একসঙ্গে ভাগাভাগি করে নেবে। পাশাপাশি তাদের এ বাড়ি ফেরার জন্য বাস-ট্রেন-লঞ্চ ইত্যাদি সুনিশ্চিত ও নির্বিঘেœ যাতায়াত করতেও চাই কর্তৃপক্ষের কঠোর তত্ত্বাবধান। ঈদের সময় যতই ঘনিয়ে আসছে, ঘরমুখো মানুষের মধ্যে বাড়ি ফেরা নিয়ে ততই উদ্বেগ ও উৎকণ্ঠা বাড়ছে। বাস ও লঞ্চের টিকিট অনেক আগেই শেষ হয়ে গেছে। বাড়তি টাকা আর জীবনের ঝুঁকি নিয়ে লোকাল বাস, ট্রাক এবং ট্রেনের ছাদ বাহন হিসেবে বেছে নিয়েছে তারা। টার্মিনালগুলোয় শুরু হয়েছে ঈদে ঘরে ফেরা মানুষের টিকিট নিয়ে বাণিজ্য। এক কাউন্টারে টিকিট না পেয়ে ছুটছে অন্য কাউন্টারে। প্রতিটি কাউন্টারে বাড়ছে ঘরমুখো যাত্রীদের বিড়ম্বনা। বেশির ভাগই কাউন্টারের টিকিট কালোবাজারে বিক্রি হচ্ছে। এখন ঈদের টিকিট যেন সোনার হরিণ। প্রতি বছরের মতো এ বছরও যাত্রী হয়রানি এবং ফিটনেসবিহীন লক্কড়ঝক্কড় লঞ্চ এবং গাড়ি সার্ভিস রাস্তায় নেমে পড়েছে। এবারের ঈদেও চলাচল করবে দক্ষিণাঞ্চলে হাজারের অধিক ফিটনেসবিহীন চলাচলের অযোগ্য লঞ্চ, যা এর আগে মেরামত করা প্রায় শেষ পর্যায়ে।\nআমাদের দেশে বেশির ভাগ যাতায়াতের ক্ষেত্রে যাত্রীরা বিড়ম্বনার শিকার হন। বিশেষ করে ঈদ এবং কোরবানিতে বেশি হয়ে থাকে। কারণ নৌ এবং সড়কপথে অহরহ দুর্ঘটনা ঘটে। যাতে প্রতিদিনই কোনো না কোনো এলাকায় জীবন্ত মানুষের প্রাণহানি হয়ে থাকে। ঈদ, কোরবানিসহ ধর্মীয় উৎসবে বাড়ি ফেরা নাগরিক অধিকার। মানুষ যাতে বাড়ি ফিরতে যাতায়াত পথে হয়রানির শিকার না হন, সেটি দেখভাল করার দায়িত্ব সরকারের। এ ছাড়াও জনগণের জানমালের এবং জীবনের নিশ্চয়তাও সরকারকেই নিশ্চিত করতে হবে। এ ঈদে বাড়ি ফেরা মানুষের যাতে বিড়ম্বনার শিকার হতে না হয়, সেটি সংশ্লিষ্ট কর্তৃপক্ষের যেমন দেখার দায়িত্ব, তেমনি সরকারেরও দেখতে হবে, পাশাপাশি জনগণের দায়িত্বও কম নয়। কারণ একটি পরিবারের যেমন দায়িত্ব পরিবারের প্রধানের, তেমনি রাষ্ট্রের দায়িত্ব সরকারের। এ জন্য সরকারকেই জনগণের নিশ্চয়তা দিতে হবে। পাশাপাশি যাত্রী ভাড়া হতে হবে নিয়ন্ত্রণের মধ্যে।\nশুধু দুর্ঘটনার ভয় নয়, রয়েছে নৌ এবং সড়কপথে ডাকাতি ও চাঁদাবাজি। সারা বছরই নৌ-সড়কপথে ডাকাতি, চাঁদাবাজি হয়ে থাকে কমবেশি। কিন্তু ঈদে হঠাৎ করেই ডাকাতির ঘটনা বৃদ্ধি পায়। ইতোমধ্যেই দেখেছি নগর, মহানগর ও মহা-সড়কে ছদ্মবেশী লোকদের আনাগোনা। যাত্রী নিরাপত্তার পর্যাপ্ত পদক্ষেপ না নেওয়ায় প্রতি বছর ঈদের মৌসুমে ডাকাতির ঘটনা বেড়ে যায় বলে জানা গেছে। দেশের অন্যান্য অঞ্চলে সড়কপথে যাতায়াত বেশি হলেও দক্ষিণাঞ্চলে সড়ক এবং নৌপথে বেশি যাতায়াত করে থাকেন মানুষ। ঢাকার সায়েদাবাদ, গাবতলী, সদরঘাট লঞ্চটার্মিনালসহ বিভিন্ন টার্মিনাল থেকে গন্তব্যের উদ্দেশে ছেড়ে যাওয়া লঞ্চস্টিমার এবং বাস-ট্রেনের নিরাপত্তাব্যবস্থাও যথেষ্ট দুর্বল। এ কারণে নৌ এবং সড়কপথে ডাকাতি-চাঁদাবাজির ঘটনায় ঈদের ঘরমুখো মানুষরা আতঙ্কিত হয়ে পড়েন। এর বিকল্প কোনো ব্যবস্থা না থাকায় আতঙ্ক এবং ঝুঁকি নিয়েই যাত্রীরা গন্তব্যের উদ্দেশে পাড়ি দেন। পুলিশ ও বিআইডব্লিউটির দেওয়া তথ্য মতে, গত ছয় বছরে নদীপথে অর্ধসহস্রাধিক ডাকাতি ও ছিনতাইয়ের ঘটনা ঘটেছে। গত দশ বছরে দুর্বৃত্তদের হাতে খুন হয়েছেন যাত্রী, লঞ্চ শ্রমিক, আনসারসহ অর্ধশতাধিক ব্যক্তি। এ সময় একাধিকবার পুলিশ ও আনসার সদস্যদের অস্ত্র লুটের ঘটনাও ঘটে। ২০০৫ সাল থেকে এ পর্যন্ত বুড়িগঙ্গা, শীতলক্ষ্যা মেঘনা নদীতে ভয়াবহ ডাকাতির শিকার হয়েছে এমভি হিমি, এমভি তিন কন্যা, এমভি মায়ের দোয়া, এমভি দুই ভাই, এমভি জুঁই এমভি শরাইল, এমভি নুরে জামান, এমভি সাগর সুলতান, এমভি শাহ পরান, এমভি মতিহার, এমভি নড়িয়াস, এমভি মিশুসহ অসংখ্য জাহাজ। বাংলাদেশ যাত্রীকল্যাণ সমিতির পরিসংখ্যানে জানা যায়, ২০১৬ সালে সারা দেশে সড়ক দুর্ঘটনায় ঝরে গেছে অন্তত ৬ হাজার ৫৫ মানুষের প্রাণ। ৪ হাজার ৩১২টি সড়ক দুর্ঘটনায় এসব মানুষ মারা গেছে। আহত হয়েছে ১৫ হাজার ৯১৪ জন। হাত-পা বা অন্য কোনো অঙ্গ হারিয়ে চিরতরে পঙ্গুত্ববরণ করেছেন ৯২৩ জন। ওই প্রতিবেদনে আরো বলা হয়, ২০১৫ সালে ৬ হাজার ৫০০টি সড়ক দুর্ঘটনায় ৮ হাজার ৬০০ জন নিহত ও ২১ হাজার ৮৫৫ জন আহত হয়েছেন, যা ২০১৬ সালের তুলনায় বেশি। এতে দেখা গেছে, ২০১৫ সালের তুলনায় ২০১৬ সালে মোট সড়ক দুর্ঘটনা ৩৪ দশমিক ৪৮ শতাংশ, নিহত ২৯ দশমিক ৯৪ শতাংশ এবং আহত ২৭ দশমিক ১৮ শতাংশ কমেছে।\nঢাকা মেট্রো পুলিশের সূত্রানুযায়ী গত ১৫ বছরে দুর্ঘটনা ঘটেছে ৭০ হাজার। এতে মারা গেছেন ১৫ হাজার মানুষ। অন্যদিকে বুয়েটের দুর্ঘটনা রিসার্চ সেলের হিসাব মতে, ২০০০ থেকে ২০০৯ পর্যন্ত দুর্ঘটনা ঘটেছে ৪২ হাজার ৪৫৭টি। এর মধ্যে মারা গেছেন ৩৩ হাজার ৪৫ জন। আহত হয়েছেন ২৯ হাজার ৭৮৭ জন। সরকারি হিসাবে প্রতিদিন মারা যান ১২ জন। বুয়েটের দুর্ঘটনা রিসার্চের মতে, বিশ্বে প্রতি বছর ১২ লাখ মানুষ দুর্ঘটনার কারণে মৃত্যুবরণ করেন। উন্নত দেশগুলোর তুলনায় বাংলাদেশে এ হার ৪০-৫০ গুণ বেশি। একটি দুর্ঘটনায় যদি একটি পরিবারের একজন কর্মক্ষম লোকও মারা যান, তাহলে সেই পরিবারের আয়ের পথ বন্ধ হয়ে যায়। কোনো কোনো সময় পুরো পরিবারটিই পথে বসতে বাধ্য হয়।\nপ্রত্যেক বছরই কমবেশি নৌ-সড়ক দুর্ঘটনার কথা শুনতে বা দেখতে হয়। এমনকি তাতে আমাদের অনেকের আত্মীয়স্বজন হয়তো থাকছেন। এ ধরনের সংবাদ নতুন নয়। প্রত্যেক বছরই আমরা মেঘনা পারে স্বজন হারানোর আর্তনাদ শুনতে পাই। বেশির ভাগই দুর্ঘটনার কারণ চালকের অদক্ষতা, নকশা ত্রুটি, অতিরিক্ত যাত্রী বহন। আজ পর্যন্ত কোনো চালক কিংবা মালিকের বিরুদ্ধে ব্যবস্থা নিতে দেখা যায়নি। তদন্ত কমিটির তদন্ত শেষ হতে না হতেই একটি মহল বিষয়টি ধামাচাপা দেয়। আর সরকারকে এতে তেমন মাথা ঘামাতে দেখা যাচ্ছে না। যেকোনো ঘটনা ঘটলেই তাৎক্ষণিক তদন্ত কমিটির নামে আইওয়াশ করে দায়সারাভাবে দায়িত্ব শেষ করেন। নৌপথে প্রতিদিন লাখ লাখ মানুষ ও লাখ লাখ টন পণ্য পরিবহন হলেও আজও গড়ে ওঠেনি আধুনিক নৌপরিবহনব্যবস্থা। সারা দেশে প্রায় ২০ হাজারের মতো নৌযান চলাচল করলেও বেআইনিভাবে চলাচলরত নৌযানের সংখ্যা অন্তত আট থেকে সাড়ে আট হাজার। ফলে নৌরুটে যাত্রীরা প্রতিনিয়ত দুর্ঘটনা ও নিরাপত্তা ঝুঁকি নিয়ে চলাচল করছে। তাই এ মুহূর্তে বাংলাদেশে দরকার নৌসড়ক পথের একটি নিয়মতান্ত্রিক আইনিব্যবস্থা। যার মাধ্যমে শুধু জরিমানা নয়, বরং ঘটনাস্থলেই বিচার বাস্তবায়ন হবে। এতে কিছুটা হলেও নৌ এবং সড়ক দুর্ঘটনা কমবে। এ ছাড়া সরকারের পাশাপাশি আমাদেরও সচেতন হতে হবে, হতে হবে দায়িত্ববান মানুষ।\nআমরা যা লিখি বা বলি তা মনে হয় কখনোই সংশ্লিষ্ট কর্তৃপক্ষের কানে যায় না। যদি যেত তাহলে হয়তো এমন বুকফাটা কান্না, লাশের মিছিল এবং স্বজনদের আহাজারি আমাদের দেখতে হতো না। কিন্তু কে শোনে কার কান্না বা ব্যথা। আসলে যার স্বজন চলে যায়, সেই কেবল হারানোর যন্ত্রণা বুঝতে পারেন। সত্যি কথা বলতে আমরা যে স্তরেরই হই না কেন, আমাদের দায়িত্বের কাছে কারোরই দায়বদ্ধতা নেই বলেই এত দুর্ঘটনা। আমাদের সব ক্ষেত্রে দায়িত্বে গাফিলতির ভাব থেকেই যাচ্ছে। সরকারের একার পক্ষে কোনো কিছুই মোকাবিলা করা সম্ভব নয়। নিজ নিজ দায়িত্ববোধ থেকে আমাদের এসব দুর্ঘটনা রোধে এবং যাতে না হয়, সে জন্য সবাইকে ঐক্যবদ্ধভাবে এগিয়ে আসা উচিত। এ ক্ষেত্রে আমাদের স্বভাব ও মানসিকতার পরিবর্তন আনতে হবে।


প্রিয় তাজিন আপু ... - Cultural Yard\nপ্রকাশের সময় : মে ২৩, ২০১৮ ১২:৪৫ অপরাহ্ণ\nনব্বই দশকের টেলিভিশন নাটকের জনপ্রিয় মুখ, মঞ্চ ও টেলিভিশনের মেধাবী অভিনয়শিল্পী তাজিন আহমেদ। যার মোহনীয় অভিনয়শৈলী মন জুড়িয়ে যায়। গত দুই দশকে অভিনয়শিল্পী, সাংবাদিক ও উপস্থাপক হিসেবে নিজের জায়গা করে নেন তিনি। প্রিয় তাজিন আহমেদের আকস্মিক মৃত্যুতে মর্মাহত সবাই। নিজের সমসাময়িক সহকর্মী তো বটেই এ প্রজন্মের অভিনয়শিল্পীদের কাছেও সমান প্রিয় তিনি। তিনি সবার প্রিয় তাজিন আপু।\nমঙ্গলবার বিকাল সাড়ে চারটায় উত্তরার রিজেন্ট হাসপাতালে মারা গেলে সর্বত্র শোকের ছায়া নেমে আসে। তাঁর দীর্ঘদিনের সহকর্মীরা শোকাবহ হৃদয়ে স্মৃতিচারণ করেন। তাঁর সঙ্গে কাটানো সময়ের স্মৃতিচারণ করতে ভুলেননি এ প্রজন্মের তাঁর সহকর্মীরা। তারা ফেসবুকে তাজিন আপুর সঙ্গে কাটানো সময়ের স্মৃতি তুলে ধরেন।\nতাজিনের মৃত্যুর আগে তাঁর পাশে উপস্থিত ছিলেন এ প্রজন্মের জনপ্রিয় অভিনেত্রী মৌসুমি হামিদ। তাজিন আহমেদের সঙ্গে নিজের স্মৃতিচারণ করে তিনি বলেন, একটু আগে যখন তোমার গালে হাত বুলাচ্ছিলাম তখন মনে হচ্ছিল তুমি জেগে উঠবা বলবা সর, যাহ ঘুমাইতে দে। শুটিংয়ে তো যখন ঘুমাইতা উঠে যাইতা, এখনতো উঠোনা আপু। তোমার নরম গালে শেষ বারের মত হাত বুলালাম বিশ্বাস হচ্ছে না। এত কষ্ট মনে নিয়ে চলে যাওয়া উচিত হয় নাই তাজিন আপু। হাঁসের মাংস খাইতে পারলাম না। ভাল থাইকো যেখানেই থাকো।\nঅভিনেত্রী জাকিয়া বারী মম তাঁর ফেসবুক প্রোফাইলে স্মৃতিচারণ করে বলেন, সত্যিই তাজিন আপু, ভালো লাগা মুহুর্তগুলি সবসময় স্মৃতি হয়ে যায়।\nটিভি নাটকের এ সময়ের অভিনয়শিল্পী রিমি করিম তাঁর ফেসবুকে স্মৃতিচারণ করে লিখেন, আর দেখা হলো না আপু তোমার সাথে। তবে একদিন দেখা হবে ওপারে। আপু ভালো থেকো ওপারে। এভাবেই কী মানুষ চলে যায়? মানুষ চলে যায়, স্মৃতি থেকে যায়। এ সময় এ অভিনেত্রী একটি নাটকের সেটে তাজিন আপুর সঙ্গে তোলা কিছু ছবি পোস্ট করেন।\nঅভিনেত্রী তিতান চৌধুরী তাজিন আহমেদের ছবি ও তাঁর সাথে চ্যাটিংয়ের কিছু স্ক্রীন শর্ট দিয়ে লিখেন, ১০ ঘন্টা আগেও অনলাইন ছিলে আপু, হঠাৎ করে কি হয়ে গেলো তোমার!!! তুমি কি আর কখনো কথা বলবে না?\nনিজের সঙ্গে তোলা একটি ছবি পোস্ট করে এ সময়ের টিভি নাটকের অভিনয়শিল্পী অধরা প্রিয়া তাঁর স্ট্যাটাসে লেখেন, যেখানেই থাকো, ভালো থাকো আপা।\nনিজের সঙ্গে স্মৃতির আলপনা আঁকি নাটকের সেটে তোলা ছবি পোস্ট করে অভিনেতা আর এ রাহুল লেখেন, বিশ্বাস হচ্ছে না অভিনেত্রী তাজিন আহমেদ আপু হৃদযন্ত্রের ক্রিয়া বন্ধ হয়ে আমাদের ছেড়ে চলে গেছেন! কত স্নৃতি আর কত কথা! বলে বোঝাতে পারবো না অল্প সময়ে এই বদরুল মাস্টারকে কতটা ভালোবাসা ও অভিনয় পরামর্শ তিনি দিয়েছেন!\nঅনেক গল্প জমা, এক সাথে মানিকগঞ্জ যাওয়া আসা, একসাথে কাজ করা, খুব কষ্ট হচ্ছে। যেখানে চলে গেলেন, ভালো থাকুন আপু। আমরা সবাই আপনার জন্য দোয়া করি। এভাবে চলে যাওয়া বিশ্বাস করাও কষ্টের।\nঅভিনেত্রী শবনম ফারিয়া তাঁর ফেসবুক স্ট্যটাসে তাজিন আহমেদের বিদেহী আত্নার শান্তি কামনা করে লিখেছেন, ইন্নালিল্লাহে ওয়া ইন্না ইলাহি রাজিউন। তাজিন আপার বিদেহী আত্মার শান্তি কামনা করছি!\nএদিকে নাট্য নির্মাতা চয়নিকা চৌধুরী তাঁর ফেসবুক স্ট্যাটাসে স্মৃতিচারণ করে লিখেছেন, তাজিন আহমেদ আর নেই। এমন কী কথা ছিল? আমার নির্দেশিত প্রথম প্রচার হওয়া নাটকের শিল্পী ছিলেন তাজিন।\nতাজিন আহমেদের কর্মজীবন ছিলো বৈচিত্র্যময়। ঢাকা বিশ্ববিদ্যালয়ে গণযোগাযোগ ও সাংবাদিকতা বিভাগ থেকে স্নাতকোত্তর ডিগ্রি নিয়ে সাংবাদিকতা শুরু করেন। এরপর শখের বশে অভিনয় শুরু করেন। তবে নিজেকে তৈরি করতে ভর্তি হন থিয়েটারে। মঞ্চ ও টেলিভিশন নাটকে পুরোদমে শুরু করেন অভিনয়। তাজিন আহমেদের পৈতৃক বাড়ি নোয়াখালী। তবে ছোটবেলায় বাবাকে হারানোয় পাবনায় নানা বাড়িতে বেড়ে ওঠেন তিনি। এরপর কৈশোরে চলে আসেন ঢাকায়। মায়ের পৈতৃক বাড়ি ছিল আদাবরে।\nতাজিন আহমেদের এক সময়ের সহকর্মী এটিএন বাংলার চিফ এক্সিকিউটিভ এডিটর জ. ই. মামুন ফেসবুকে লিখেছেন, তাজিন আমার এক সময়ের সহকর্মী, প্রিয় ছোট বোন। নব্বই এর দশকের মাঝামাঝি আমরা যখন ভোরের কাগজের রিপোর্টার, তাজিনরা তখন আরেক অকালপ্রয়াত বন্ধু, শিল্পী সঞ্জীব চৌধুরীর সাথে ফিচারে কাজ করতো। তারপর এক সময় তাজিন অভিনয় শুরু করে, তারকাখ্যাতি পায়। মাঝে মাঝে দেখা হলে সেই ভোরের কাগজের আমলের মতোই মায়াবী আবদার করত, আমার চোখেও ওকে সেই কলেজ পড়ুয়া ফিচার লেখকই মনে হতো।\n‘কিন্তু এমন অসময়ে সবাইকে ছেড়ে ও চলে যাবে, ভাবতেই পারছি না, মানতেও পারছি না। এটা কী হলো তাজিন?’\nতাজিন আহমেদ ভোরের কাগজ, প্রথম আলোসহ বিভিন্ন পত্রিকায় সাংবাদিকতা করেছেন। আনন্দ ভুবন ম্যাগাজিনের কলামিস্ট ছিলেন। পরে মার্কেন্টাইল ব্যাংকে পাবলিক রিলেশন অফিসার হিসেবেও দায়িত্ব পালন করেন।\n১৯৯৬ সালে মায়ের রচনা ও শেখ নিয়ামত আলীর নির্দেশনায় ‘শেষ দেখা শেষ নয়’ এর মাধ্যমে টেলিভিশন অভিনয়ে তার যাত্রা শুরু। ‘নাট্যজন’ নাট্যদলের মাধ্যমে মঞ্চে কাজের শুরু। এরপর ‘আরণ্যক’ নাট্যদলে যোগ দিয়ে শেষ অবধি ছিলেন। টিভি নাটক ছাড়াও রেডিও এবং টেলিভিশনে উপস্থাপনা করেন তিনি।\nবুধবার দুপুরে বাদ যোহর বনানী গোরস্থানে বাবার কবরেই শায়িত হবেন ছোট পর্দার জনপ্রিয় এই অভিনেত্রী। ততক্ষণ উত্তরার রিজেন্ট হাসপাতালের সামনে ফ্রিজিং করা গাড়িতেই রাখা হয়েছে তার মরদেহ।\nএদিকে মৃত্যুর আগে তাজিন আহমেদের ফেসবুকে শেষ স্ট্যাটাস সবার মন কেড়েছে। তিনি লিখেছিলেন, ভালো লাগা মুহুর্তগুলো সবসময় স্মৃতি হয়ে যায়। এ সময় তিনি বেশ কিছু ছবিও আপ করেছিলেন। এর আগে কিছু মর্মস্পর্শী বাণীসংবলিত স্ট্যাটাসও তিনি দেন।\nকালচারাল ইয়ার্ডের পক্ষ থেকে এই গুণী অভিনেত্রীর জন্য শ্রদ্ধা।


তাজমহলে নামাজ নিষিদ্ধের দাবি - KBN\nআন্তর্জাতিক ডেস্ক: তাজমহল চত্বরে নামাজ বন্ধের দাবি জানিয়েছে ভারতের ডানপন্থী হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘ (আরএসএস)। তাজমহলে নামাজ পড়ায় নিষেধাজ্ঞা জারি না-হলে তাজমহলে শিবের পূজা করতে দিতে হবে বলেও দাবি তুলেছে তারা।\nআরএসএসের অখিল ভারতীয় ইতিহাস সংকলন সমিতির সচিব ড. বালমুকুন্দ পাণ্ডে ইন্ডিয়া টুডেকে বলেন, ‘তাজমহল আমাদের জাতীয় সম্পদ। তা হলে কেন ধর্মীয় কারণে তাজমহল ব্যবহার হবে? এখানে নামাজ পড়ার উপর নিষেধাজ্ঞা জারি করা উচিত।’\nতাজমহলের গা ঘেঁষেই রয়েছে মসজিদ। তাই জুম্মার নামাজ পড়তে প্রতি শুক্রবার তাজমহল চত্বরে জমা হন প্রচুর মানুষ। সে দিন পর্যটকদের জন্য বন্ধ রাখা হয় তাজ। এই প্রসঙ্গে মসজিদের ইমাম বলেন, ‘সমাধির উপর শিবস্তোত্র পাঠ করা যায় না। বরং কথা বলে একটা সমাধানের পথ খোঁজা উচিত।’\nকয়েকদিন আগে তাজমহল চত্বরে জোর করে ঢুকে শিবস্তোত্র পাঠ করতে গিয়েছিলেন হিন্দু যুবা বাহিনীর সদস্যরা। তাদের বাধা দিয়ে বের করে দেন নিরাপত্তারক্ষীরা। হিন্দু বাহিনীর সমর্থকদের দাবি ছিল, তাজ সমাধিক্ষেত্রে পরিণত হওয়ার আগে শিবমন্দিরই ছিল।\nবিজেপি নেতা বিনয় কাটিয়ার তাদের সমর্থনে বলেছিলেন, ‘আজ যেখানে তাজমহল, সেখানে আসলে শিবমন্দির ছিল। ফলে এর নাম বদলে তাজমন্দির করা হোক।’\nএ বিতর্কের মাঝেই গত বৃহস্পতিবার তাজমহল পরিদর্শন করেন রাজ্যটির মুখ্যমন্ত্রী যোগি আদিত্যনাথ। প্রাক্তন মুখ্যমন্ত্রী অখিলেশের সস্ত্রীক তাজমহল পরিদর্শনের পর এটি আবারো কোনো মুখ্যমন্ত্রীর পরিদর্শন।\nতাজমহলে নামাজ নিষিদ্ধের দাবি\t২০১৭-১০-২৮\nPrevious: ট্রেলারেই বাজিমাত কপিলের ‘ফিরাঙ্গি’\nNext: বিপিএলের টিকেট সর্বনিম্ন ২০০ টাকা


শাওয়াল মাসে ছয়টি রোযা ও নফল রোযার ফযীলত\nযে ব্যক্তি রমযানের রোযা রাখলো, তারপর এর পরপরই শাওয়ালের ছয়টি রোযা রাখলো সে যেন এক বছর রোযা রাখলো। (মুসলিম)\n১. আবু আইউব (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম বলেন: যে ব্যক্তি রমযানের রোযা রাখলো, তারপর এর পরপরই শাওয়ালের ছয়টি রোযা রাখলো সে যেন এক বছর রোযা রাখলো। (মুসলিম)\n২. আবু হুরাইরা (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম বলেন: সোমবার ও বৃহস্পতিবার (আল্লাহর সমীপে বান্দার) আমল পেশ করা হয়। কাজেই আমি চাই আমার আমল যেন আমার রোযা অবস্থায় পেশ করা হয়। (তিরমিযী)\n৩. আব্দুল্লাহ ইবনে আমর ইবনুল আস (রাঃ) থেকে বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেন: প্রতি মাসে তিন দিন রোযা রাখার অর্থ হচ্ছে সারা বছর রোযা রাখা (অর্থাত, এতে সারা বছর রোযা রাখার সওয়াব পাওয়া যায়)। (বুখারী ও মুসলিম)\n৪. আবু হুরাইরা (রাঃ) থেকে বর্ণিত। তিনি বলেন, আমার বন্ধু রাসূলুল্লাহ সাল্লাল্লাহু আলাইহি ওয়াসাল্লাম আমাকে তিনটি বিষয়ে ওসিয়াত করেছেন: প্রতি মাসে তিন দিন রোযা রাখা, চাশতের দুই রাক্আত নামায পড়া এবং ঘুমিয়ে পড়ার পূর্বে যেন আমি বিতর নামায পড়ি। (বুখারী ও মুসলিম)\nপ্রতি মাসে তিন দিন রোযা রাখার ক্ষেত্রে আইয়ামে বীযের রোযা রাখাই উত্তম। আর আইয়ামে বীয হচ্ছে প্রতি চন্দ্র মাসের তেরো, চৌদ্দ ও পনের তারিখ।\n৫. কাতাদাহ ইবনে মিলহান (রাঃ) থেকে বর্ণিত। তিনি বলেন: রাসূলুল্লাহ সাল্লাল্লাহু আলাইহি ওয়াসাল্লাম আমাদেরকে আইয়ামে বীযের রোযা রাখার হুকুম দিতেন মাসের তেরো, চৌদ্দ ও পনের তারিখে। (আবু দাউদ)\n৬. উম্মে উমারা আল-আনসারিয়া (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম (একদিন) তার কাছে গেলেন। তিনি তার সামনে খাবার এনে রাখলেন। রাসূলুল্লাহ সাল্লাল্লাহু আলাইহি ওয়াসাল্লাম তাকে বললেন: তুমিও খাও। তিনি বলেন, আমি তো রোযাদার। রাসূলুল্লাহ সাল্লাল্লাহু আলাইহি ওয়াসাল্লাম বললেন: রোযাদারের সামনে যখন আহার করা হয় তখন আহারকারীদের আহার শেষ না হওয়া পর্যন্ত বা পেট ভরে আহার করে না নেয়া পর্যন্ত ফেরেশতারা তার (রোযাদারের) উপর রহমত নাযিল করতে থাকেন। (তিরমিযী)\n৭. আনাস (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম (একদিন) সাদ ইবনে উবাদার নিকট আসেন। সাদ ইবনে উবাদা তার জন্য রুটি ও জয়তুনের তেল নিয়ে আসেন। তিনি তা আহার করেন। তারপর রাসূলুল্লাহ সাল্লাল্লাহু আলাইহি ওয়াসাল্লাম বলেন: তোমার কাছে রোযাদাররা ইফতার করলো সতকর্মপরায়ন লোকে তোমার খাদ্য আহার করলো এবং ফেরেশতারা তোমার জন্য ক্ষমা প্রার্থনা করলো। (আবু দাউদ)\nনফল রোজা রাখার অনেক ফজীলত রয়েছে, আল্লাহ তা’আলা যেন আমাদেরকে বেশী বেশী নফল রোজা পালনের তাওফীক দান করুন। আমীন!


স্টাফ রিপোর্টার: আন্তর্জাতিক বাণিজ্যে বেসরকারি ব্যাংকের তুলনায় সরকারি ব্যাংক পিছিয়ে পড়ছে বলে জানিয়েছে বাংলাদেশ ইনস্টিটিউট অব ব্যাংক ম্যানেজমেন্ট (বিআইবিএম)। প্রতিষ্ঠানটির একটি গবেষণা প্রতিবেদনে জানা যায়, আন্তর্জাতিক বাণিজ্যে বেসরকারি ব্যাংকগুলো বেশি অর্থায়ন করছে। ২০১৮ সালে বেসরকারি ব্যাংকের মাধ্যমে রফতানি হয়েছে ৭৪ শতাংশ। প্রায় ১৯ শতাংশ অর্থায়ন হয়েছে বিদেশি ব্যাংকের মাধ্যমে। আর মাত্র ৭ শতাংশ সম্পন্ন হয়েছে রাষ্ট্রায়ত্ত ব্যাংকের মাধ্যমে।\nপ্রতিবেদনে বলা হয়, ২০১১ সালে সরকারি বাণিজ্যিক ব্যাংকের মাধ্যমে রফতানি হয়েছিল ১৮ শতাংশ। সেসময় বেসরকারি বাণিজ্যিক ব্যাংকের মাধ্যমে রফতানি হয় ৭১ শতাংশ এবং ১১ শতাংশ অর্থায়ন হয়েছিল বিদেশি বাণিজ্যিক ব্যাংকের মাধ্যমে।\nগতকাল বুধবার রাজধানীর মিরপুরে বিআইবিএম অডিটোরিয়ামে ‘ট্রেড সার্ভিসেস অপারেশনস অব ব্যাংকস’ শীর্ষক বার্ষিক পর্যালোচনা কর্মশালায় প্রতিবেদনটি উপস্থাপন করা হয়। এসময় প্রধান অতিথি হিসেবে উপস্থিত ছিলেন বাংলাদেশ ব্যাংকের ডেপুটি গভর্নর এবং বিআইবিএম নির্বাহী কমিটির চেয়ারম্যান এস এম মনিরুজ্জামান। এ সময় উপস্থিত ছিলেন বিআইবিএমের চেয়ার প্রফেসর এবং ঢাকা বিশ্ববিদ্যালয়ের অর্থনীতি বিভাগের সাবেক অধ্যাপক ড. বরকত-এ-খোদা, পূবালী ব্যাংকের সাবেক ব্যবস্থাপনা পরিচালক এবং বিআইবিএমের সুপারনিউমারারি অধ্যাপক হেলাল আহমদ চৌধুরী, বাংলাদেশ ব্যাংকের সাবেক নির্বাহী পরিচালক এবং বিআইবিএমের সুপারনিউমারারি অধ্যাপক ইয়াছিন আলি, জাতীয় রাজস্ব বোর্ডের (এনবিআর) শুল্ক মূল্যায়ন এবং অভ্যন্তরীণ নিরীক্ষা অধিদফতরের কমিশনার ড.মঈনুল খান। কর্মশালায় সভাপতিত্ব করেন বাংলাদেশ ব্যাংকের নির্বাহী পরিচালক এবং বিআইবিএমের মহাপরিচালক মো. আব্দুর রহিম। গবেষণা প্রতিবেদন উপস্থাপন করেন বিআইবিএমের অধ্যাপক এবং পরিচালক (প্রশিক্ষণ) ড. শাহ মো. আহসান হাবীবের নেতৃত্বে সাত সদস্যের একটি প্রতিনিধি দল।\nএস এম মনিরুজ্জামান বলেন, আন্তর্জাতিক বাণিজ্য ট্রেড সার্ভিসের ওপর নির্ভরশীল। প্রত্যেকটি দেশে ট্রেড সার্ভিসের ক্ষেত্রে আলাদা রেগুলেশন রয়েছে। এক্ষেত্রে কেন্দ্রীয় ব্যাংক ২০১৮ সালে নতুন গাইডলাইন করেছে। তিনি বলেন, বাণিজ্যিক ব্যাংক এবং তত্ত্বাবধানকারী কর্মকর্তাদের মধ্যে সমন্বয়ের মাধ্যমে নতুন গাইডলাইন আরও কার্যকর করতে হবে। এর বাইরে বাংলাদেশ ব্যাংকের অনলাইনভিত্তিক রিপোটিং ও নজরদারি ব্যাংকিং খাতে অনিয়ম ঠেকাতে এবং ডাটা সঠিকভাবে প্রদানের ক্ষেত্রে গুরুত্বপূর্ণ ভূমিকা রাখবে।\nঅধ্যাপক ড. বরকত-এ-খোদা বলেন, ব্যাংকিং খাতে নতুন নতুন চ্যালেঞ্জ আসছে। এজন্য দক্ষ কর্মী গড়ে তোলা প্রয়োজন। অর্থনৈতিক প্রবৃদ্ধি বাড়ার সঙ্গে সঙ্গেই রফতানির প্রবৃদ্ধিও বাড়বে। এর সঙ্গে ব্যাংকের অর্থায়ন জড়িত। সুতরাং ব্যাংক কর্মীদের প্রশিক্ষণের ওপর সর্বোচ্চ গুরুত্বারোপ করতে হবে।\nঅধ্যাপক হেলাল আহমদ চৌধুরী বলেন, ব্যবসায়ীরা যাতে পণ্য মূল্য বেশি দেখাতে না পারে, সেজন্য ব্যাংকারদের সর্তক থাকতে হবে। একটি ডাটা বেজ করতে পারলে কোনও ব্যবসায়ী এ ধরনের অনিয়ম করার সুযোগ পাবে না।\nঅধ্যাপক ইয়াছিন আলি বলেন, ব্যাংকাররা সর্তক থাকলে আর্ন্তজাতিক বাণিজ্যে কোনো অনিয়ম করার সুযোগ নেই।\nমো: আব্দুর রহিম বলেন, ব্যাংকারদের বড় ঋণ এবং বড় এলসি খোলার ক্ষেত্রে সর্তক থাকতে হবে। গ্রাহক সম্পর্কে পুরোপুরি না জেনে অর্থায়ন করা ঠিক নয়।


তৃণমূল সাংসদ মহুয়া মৈত্র ফোবর্স ম্যাগাজিনের কুড়ি প্রভাবশালী ব্যক্তিত্বের তালিকায়! দেখে নিন, আর কে কে আছেন এই তালিকায়? - The Bengal Story\nThursday, December 2nd, 2021, 12:54:05 AM\nতৃণমূল সাংসদ মহুয়া মৈত্র ফোবর্স ম্যাগাজিনের কুড়ি প্রভাবশালী ব্যক্তিত্বের তালিকায়! দেখে নিন, আর কে কে আছেন এই তালিকায়?\nWritten By Published On Tuesday, January 7th, 2020, 5:08:41 PM IST\nফোবর্স ম্যাগাজিনে প্রকাশিত ২০২০ সালের প্রভাবশালী ব্যক্তিত্বের তালিকায় জায়গা করে নিলেন তৃণমূল সাংসদ মহুয়া মৈত্র। এই তালিকায় কৃষ্ণনগরের সাংসদ ছাড়াও ভারতীয়দের মধ্যে রয়েছেন সিপিআই-এর যুব নেতা কানহাইয়া কুমার, ভোটকুশলী প্রশান্ত কিশোর প্রমুখ।\n২০২০ সালে বিশ্বের কোন কুড়িটি মুখের দিকে দৃষ্টি থাকবে সবার এবং পরের দশকে কারা হতে পারেন উল্লেখযোগ্য ব্যক্তিত্ব, এ নিয়ে একটি তালিকা তৈরি করেছে বিশ্ববিখ্যাত ফোবর্স পত্রিকা। এই তালিকায় উঠে এসেছেন পশ্চিমবঙ্গের রাজনীতিবিদ মহুয়া মৈত্র। প্রথমবার সাংসদ হয়ে গত বছরের ২৫ জুন লোকসভায় প্রথম ভাষণেই যিনি তারিফ কুড়িয়েছেন, আবার সেই ভাষণ ঘিরে বিতর্কও সৃষ্টি হয়েছে, তাঁকেই ২০২০ সালে বিশ্বের অন্যতম মুখ হিসেবে দেখছে ফোবর্স।\nইনভেস্টমেন্ট ব্যাঙ্কারের পাকা চাকরি ছেড়ে ২০০৯ সালে ভারতীয় রাজনীতিতে প্রবেশ মহুয়ার। প্রথমে কংগ্রেসে থাকলেও পরে তৃণমূল কংগ্রসে নাম লেখান। নদিয়ার করিমপুরের বিধায়ক হওয়া থেকে কৃষ্ণনগরের সাংসদ, রাজনীতিতে ‘জায়েন্ট কিলার’ বছর ৪২ এর মহুয়া। ২০১৯ সালে লোকসভায় তাঁর প্রথম ভাষণ দলের অন্দরে তো বটেই, অনেক বিরোধী নেতারও প্রশংসা কুড়িয়েছে। সেই কথার উল্লেখ করে ফোবর্সে লেখা হয়েছে, লোকসভায় মহুয়া তাঁর প্রথম ভাষণেই আগুন ঝরিয়েছেন। বিজেপি শাসনকালে দেশ যে ক্রমশ ফ্যাসিবাদের দিকে এগোচ্ছে, সে কথা বলতে গিয়ে ভাষণে সাতটি লক্ষণের কথা তুলে ধরেন মহুয়া।\nকিছু সংবাদমাধ্যম দাবি করে, মার্কিন প্রেসিডেন্ট ডোনাল্ড ট্রাম্পকে নিয়ে লেখা মার্টিন লংম্যানের একটি প্রবন্ধ হুবহু টুকে ওই ভাষণ তৈরি করেছেন মহুয়া। যদিও সেই প্রবন্ধের লেখক লংম্যান নিজেই জানিয়েছিলেন, মহুয়ার ভাষণ তাঁর প্রবন্ধের নকল নয়। মহুয়া জানান, আমেরিকার হলোকাস্ট মেমোরিয়ালের একটি পোস্টার থেকে উদ্বুদ্ধ হয়ে এই ভাষণ পেশ করেন তিনি। এ নিয়ে জি নিউজের এডিটর-ইন-চিফ সুধীর চৌধুরীর বিরুদ্ধে তাঁর দায়ের করা মানহানি অভিযোগ এবং সুধীর চৌধুরীর পাল্টা মামলা এখনও আদালতে চলছে। তাছাড়া কেন্দ্রের নাগরিকত্ব সংশোধনী আইনের বিরুদ্ধে সুপ্রিম কোর্টে মামলা দায়ের, নেট-দুনিয়ায় কেন্দ্রীয় তথ্য সম্প্রচার মন্ত্রকের নজরদারির বিরুদ্ধে ও আধার কর্তৃপক্ষের বিরুদ্ধে নেট মামলায় জয়লাভ ইত্যাদি দেশব্যাপী পরিচিতি দিয়েছে মহুয়াকে। আগামী দিনে সংসদ থেকে সাধারণ জনসভার অন্যতম বিরোধী মুখ হয়ে ওঠার বিপুল সম্ভাবনা রয়েছে মহুয়ার মধ্যে, এমনই ভবিষ্যদ্বাণী করেছে ফোবর্স।\nফোবর্সের এই তালিকায় রয়েছেন জেএনইউ ছাত্র সংসদের প্রাক্তন প্রেসিডেন্ট তথা বর্তমান সিপিআই নেতা কানহাইয়া কুমার। লোকসভা ভোটে জয় না পেলেও সুবক্তা কানহাইয়ার দেশব্যাপী জনপ্রিয়তা ফেলে দেওয়ার মতো নয়। ভারতীয় রাজনীতিতে ছাপ রাখতেই পারেন বেগুসরাইয়ের কানহাইয়া, এমনই লেখা হয়েছে ফোবর্সে। ফোবর্সের তৈরি এই কুড়িজন ব্যক্তিত্বের মধ্য রয়েছেন কমেডিয়ান ও রাজনীতি বিশ্লেষক হাসান মিনহাজ, শিল্পপতি আদিত্য মিত্তল, শ্রীলঙ্কার প্রেসিডেন্ট রাজাপক্ষ, সৌদি আরবের রাজপুত্র মহম্মদ বিন সলমন, হরিয়ানার উপ মুখ্যমন্ত্রী দুষ্যন্ত চৌতলা, ১৬ বছরের পরিবেশ ও সমাজকর্মী গ্রেটা থুনবার্গ, ফিনল্যান্ডের কনিষ্ঠতম প্রধানমন্ত্রী সানা মারিন, ব্রিটিশ প্রধানমন্ত্রী বরিস জনসন প্রমুখ।


বিডিনিউজ নাকি বিডিলিকস? | blog.bdnews24.com - pioneer blog for citizen journalism in bangladesh\nমঙ্গলবার ০৪ জানুয়ারী ২০১১, ১০:২১ অপরাহ্ন\nতথ্যপ্রযুক্তির এই যুগে কে কতোটা দায়িত্ব পালন করেন ? কাদেরই বা দায় থাকে দায়ভার কাঁধে নেবার। যেখানে তোষামোদি আর স্বার্থ অনুসন্ধানের পেছনে ছুটতে ছুটতেই হাঁপিয়ে পড়ে অনেকেই, সেখানে দায়িত্ব কাঁধে নেবার জন্য কারো কারো এগিয়ে আনার প্রয়োজন পড়ে। এই ভূমিকাটা অনলাইন তথ্যভান্ডার হিসেবে বিডিনিউজ কতোটা করতে পেরেছে সেটা প্রশ্নাতীত। কী করেনি এই প্রতিষ্ঠানটি? সবার জন্যই তথ্য বিনোদনের স্বাদ নেবার এক অবাধ সুযোগ যেমন তৈরি করেছে তেমনি দায়িত্ব নিয়েছে মূলে গিয়ে কিছু শিকড় অনুসন্ধানের। সাধারণের পক্ষ থেকে দাবি, বিডিনিউজ যেনো চালিয়ে যায় এমন অজানা তথ্যের অনুসন্ধান যা মানুষকে সঠিক তথ্য জানার অধিকার দেবে।\nসম্প্রতিই, তথ্য দুনিয়ায় তোলপাড় তৈরি করেছে জুলিয়ান অ্যাসাঞ্জের ‘উইকিলিকস’। গোপন তথ্যের বাজার উন্মুক্ত করে দিয়ে ভয় ধরিয়ে দিয়েছে শক্তিশালী যুক্তরাষ্ট্র, যুক্তরাজ্যের কর্তাব্যক্তিদের মনেও। সেই গোপন দলিলে কি নেই! সেখানে আছে আমাদের দেশেরও গোপন অনেক দলিল। যা কিছু মানুষের মুখোশ তো খুলে দিয়েছেই সঙ্গে দূনীর্তির শীর্ষে কোনো বারবার বাংলাদেশ এসেছে সে তথ্যেরও কিছুটা আঁচ করা গেছে। উইকিলিকসের সেই দলিলের সবকিছুই প্রকাশ করতে পেরেছে বিডিনিউজ।\nএতোটা কি প্রয়োজন ছিলো?\nতথ্য জানার অধিকার সবারই রয়েছে। মুখোশ পরে মুখোশধারী তথ্যের ঝোলা লুকিয়ে রাখবে আর সাধারণ মানুষ আমড়া চুষবে এটা দেখবে কে? উইকিলিকসের সব তথ্য জানিয়ে সে মহান কাজটিই করেছে বিডিনিউজ।\nকিছু কথা কখনও বলা যায়না, কারণ এ কথা শোনা ও বলা পাপ। তো কি সেই কথা?\nআমাদের দেশের নোবেল পাওয়া বিখ্যাত ব্যক্তিটির নাম বিতর্কে জুড়েছে কেনো? সে তথ্য জানার অধিকার সবার রয়েছে। কী এমন করেছেন তিনি লোকচক্ষুর আড়ালে? অনেকে জানলেও মুখ খোলার সাহস ক’জনের ছিলো? অনেকেই তো নৈতিক সমর্থন দিয়ে গেছেন। কিন্তু সে তথ্য প্রকাশ করে বিডিনিউজ সবাইকে জানিয়েছে- বিডিনিউজ ক্রমশই বিডিলিকস হতে চলেছে। তো সাধু সাবধান!!\nবিডিনিউজ ফিচার :\nঅনন্য, অসাধারণ। পড়তে চাইলে, জানতে চাইলে, আসল ফিচারের স্বাদ চাইলে সেখানেই মিলবে। নতুনত্বের সন্ধান, নিয়মিত আপডেটসহ ফিচারের বিভাগগুলো ঠিক যেনো বিডিলিকসের রোমাঞ্চকর দুনিয়া।\nবুধবার ০৫জানুয়ারী২০১১, পূর্বাহ্ন ০৩:৫৭\nবিডিলিকস!! ভালো বলেছেন\nবুধবার ১৩এপ্রিল২০১১, অপরাহ্ন ০৪:১৬


গুপ্ত যুগকে সুবর্ণ যুগ বলা কি যুক্তিগত? - wbupdates.in\nহ্যালো বন্ধুরা, আজকে আমরা গুপ্ত যুগকে সুবর্ণ যুগ বলা কি যুক্তিগত অথবা গুপ্তযুগকে সুবর্ণযুগ বলা হয় কেন এই প্রশ্নের উত্তরটি বিস্তারিত ভাবে এই পোস্ট এ আলোচনা করছি । ইতিহাসের এই প্রশ্নটি খুবই গুরুত্বপূর্ণ এবং পরীক্ষাতে প্রায়ই এই প্রশ্নটি এসে থাকে তাই প্রশ্নটি মন দিয়ে পড়ুন এবং বন্ধুদের সাথেও শেয়ার করুন ।\nএর আগের পোস্ট এ আমরা বাংলার নবজাগরণের প্রকৃতি, বৈশিষ্ট্য ও ফলাফল আলোচনা কর তা নিয়ে আলোচনা করেছিলাম ।\nগুপ্ত যুগকে সুবর্ণ যুগ বলা কি যুক্তিযুক্ত?\nগুপ্তযুগের সাংস্কৃতিক ক্ষেত্রে অভূতপূর্ব উন্নতি ঘটলেও এই যুগকে সুবর্ণযুগ মানতে অনেকেই রাজি নয় । বলা হয় যে,\n১) এই যুগের সাংস্কৃতিক বিকাশ কেবলমাত্র সমাজের উচ্চশ্রেণীর মধ্যেই আবদ্ধ ছিল ।\n২) এইযুগে বহু প্রাচীন নগর ধ্বংসপ্রাপ্ত হয় ।\n৩) সম্পদ মুষ্টিমেয় মানুষের কুখ্যিগত হয়ে পড়ে ।\n৪) কৃষক ও নারীদের অবস্থা শোচনীয় হয়ে পড়ে ।\n৫) বর্ণব্যাবস্থা কঠোরতর হয় এবং শুরু হয় সামাজিক ও অর্থনৈতিক অবক্ষয় ।\nকালিদাস কে ছিলেন\nগুপ্তযুগের একজন বিখ্যাত কবি ও নাট্যকার ছিলেন কালিদাস । তিনি দ্বিতীয় চন্দ্রগুপ্তের অলংকৃত করেছিলেন বলে কথিত আছে । তিনি মালবিকাগ্রিমিত্রম, বিক্রমউর্বশী ও অভিজ্ঞান শকুন্তলম নামে তিনটি নাটক ও রঘুবংশ, মেঘদূত, কুমারসম্ভব ও ঋতুসংহার নামে চারটি কাব্য রচনা করেন । এগুলি সাংস্কৃতিক সাহিত্যের অমুল্য সম্পদ ।\nবিশাখাদত্ত কে ছিলেন\nগুপ্তযুগের একজন বিখ্যাত নাট্যকার হলেন বিশাখাদত্ত । তিনি মুদ্রারাক্ষস ও দেবী চন্দ্রগুপ্তম নামে নামে দুটি নাটক রচনা করেন । মুদ্রারাক্ষস থেকে চাণক্য এর সাহায্যে চন্দ্রগুপ্ত মৌর্যের সিংহাসন আরোহণের কাহিনী ও দেবী চন্দ্রগুপ্তম থেকে গুপ্ত সম্রাট দ্বিতীয় চন্দ্রগুপ্তের কাহিনী জানা যায় । প্রাচীন ভারতের সংস্কৃত সাহিত্যের ইতিহাসে বিশাখাদত্ত একটি স্মরণীয় নাম ।\nপঞ্চশীল নীতি বলতে কি বোঝ ? এর প্রবক্তা কে ?


সরকারি নির্দেশনা বাস্তবায়নে মাঠে নেমেছেন নাটোরের গুরুদাসপুর উপজেলা প্রশাসন।\nগতকাল বুধবার দিনভর উপজেলা সদরসহ উপজেলার চাঁচকৈড়, নাজিরপুর ও কাছিকাটা বাজারে অভিযান চালায় প্রশাসনের কর্মকর্তারা। অভিযানের পর লকডাউন বাস্তবায়ন হয়। মুহুর্তে ফাঁকা হয়ে পড়ে হাটবাজার। উপজেলা নির্বাহী কর্মকর্তা মো. তমাল হোসেন ও ভারপ্রাপ্ত কর্মকর্তা (ওসি) মো. মোজাহারুল ইসলাম অভিযানে নেতৃত্বদেন।\nএসময় উপজেলা চেয়ারম্যান মো. আনোয়ার হোসেন পৌর মেয়র মো. শাহনেওয়াজ আলী উপস্থিত ছিলেন। প্রশাসন সুত্রে জানাগেছে, করোনা ভাইস সচেতনতায় সরকারি নির্দেশনা বাস্তবায়নে প্রশাসনের পক্ষ থেকে নানামুখী পদক্ষেপ নেওয়া হলেও অধিকাংশ ব্যবসায়ী ও সাধারন মানুষ তা আমলে নিচ্ছিলেন না। এতে করে সরকারের গৃহিত পদক্ষেপ বাধাগ্রস্থ হচ্ছিল। পরিস্থিতি অনুকুলে রাখতে প্রশাসন বাস্তবমুখী ওই পদক্ষেপ নেয়। অভিযানের সময় দুই পিকআপ পুলিশ সদস্য অংশ গ্রহন করেন। অভিযানের পর থেকে সরকার নির্দেশিত ব্যবসা প্রতিষ্ঠান ছাড়া সব ধরনের দোকানপাট বন্ধ হয়ে যায়। সেই সাথে জনসমাগমও।